Το αστείο με τον Αλέξη Τσίπρα παρατράβηξε. Πλέον δεν είναι πολιτική η κόντρα με την κυβέρνηση ή προσωπικά με τον Αντώνη Σαμαρά. Λαμβάνει και διαστάσεις ποινικού αδικήματος.\nΤη μια κατηγορεί τον πρωθυπουργό ως μαφιόζο, την άλλη ως διαπλεκόμενο που εξυπηρετεί συγκεκριμένα συμφέροντα. Δεν είναι πλέον η αντίδραση της αξιωματικής αντιπολίτευσης σε μια κυβέρνηση με στόχο την κατάληψη της εξουσίας.\nΟι κατηγορίες είναι εξαιρετικά βαριές και ξεφεύγουν ακόμη και τα όρια μιας προσωπικής κόντρας. Κάποτε ο Καραμανλής είχε κατηγορήσει το Σημίτη ως «αρχιερέα της διαπλοκής», και είχαν σηκωθεί μέχρι και οι πέτρες να τον χτυπήσουν διότι ήταν πράγματι βαριά κατηγορία. Τώρα, τι γίνεται κάθε φορά που ο Τσίπρας ανοίγει το στόμα του;\nΗ νέα συνέντευξή του στη σημερινή Real είναι ένα ακόμη «μνημείο» αλαζονείας από έναν πολιτικό που στο κάτω – κάτω μέχρι χθες ήταν με 4%. Το «κοκοράκι» του κ. Τσίπρα ξαφνικά υψώθηκε πολύ στον αέρα, κάποιος πρέπει να του το κατεβάσει.\nΚατήγγειλε προσωπικά τον Αντ. Σαμαρά ότι είναι ο επικεφαλής μιας νέας διαπλοκής. «Είμαστε σε μια φάση αναδιαμόρφωσης του χάρτη με σχέδιο τη στήριξη της κυβέρνησης, τη μετωπική επίθεση στην Αριστερά και παράλληλα τη διασφάλιση επιχειρηματικών συμφερόντων», τονίζει.\nΈχει στοιχεία για κάτι τέτοιο; Έδωσε κάποιο παράδειγμα λεηλασίας; Όχι βέβαια. Πιστολιές στον αέρα. Είναι μάλιστα τόσο άσχετος με την πολιτική που αντί να κατηγορήσει την κυβέρνηση π.χ. γιατί είναι ανίκανη να πουλήσει έστω κι ένα… περίπτερο του Δημοσίου, την κατηγορεί για το αντίθετο.\nΜα, κι εμείς από το antinews δεν κατηγορούμε την κυβέρνηση γιατί δεν έχει προχωρήσει σε καμιά αποκρατικοποίηση; Δεν την κατηγορεί η τρόικα γιατί το μόνο που πούλησε ήταν ένα… δασικό οικόπεδο στην Κασσιόπη της Κέρκυρας και έτερον ουδέν;\nΌταν ο κ. Τσίπρας, λοιπόν, κατηγορεί την κυβέρνηση για διαπλοκή σε τόσο έντονο ύφος, οφείλει να έχει αποδείξεις, έστω και λεκτικές.\nΚαι συνεχίσει στη συνέντευξή του: «Η κοινή γνώμη μένει άφωνη με το μέγεθος της λεηλασίας του δημόσιου συμφέροντος που βγαίνει κάθε τόσο στην επιφάνεια».\nΜιλάμε για εκτός τόπου και χρόνου πολιτικός. Που την είδε τη λεηλασία; Το ΤΑΙΠΕΔ δεν έχει πουλήσει τίποτε ακόμη. Ή μήπως ο κ. Τσίπρας αποφάσισε να γίνει «Λίτσα Πατέρα» για να προβλέψει τα μελλούμενα; Που θα πουληθούν οι κρατικές εταιρείες και τα ακίνητα και σε ποιον.\nΕκτός κι αν θέλει ο ίδιος να μας πει πώς θα πρέπει να γίνουν οι διαγωνισμοί, τι θα πρέπει να αποκρατικοποιηθεί και σε ποιους θα πρέπει να καταλήξουν οι εταιρείες.\nΑλλά πώς ο κ. Τσίπρας λέει ότι έχει μείνει άφωνη η κοινή γνώμη από τη λεηλασία; Ποια λεηλασία εννοεί; Αυτή που έγινε στη Βίλα Αμαλία; Διότι είναι η μόνη που μας έρχεται στο μυαλό μέχρι στιγμής. Επίσης, τη μόνη λεηλασία που ξέρουμε εμείς, είναι αυτή στην… Αργεντινή και στο μοντέλο που ο ίδιος ευελπιστεί να εφαρμόσει στην Ελλάδα.\n«Είμαστε σε μια φάση αναδιαμόρφωσης του χάρτη με σχέδιο τη στήριξη της κυβέρνησης, τη μετωπική επίθεση στην Αριστερά και παράλληλα τη διασφάλιση επιχειρηματικών συμφερόντων» συνεχίζει ο κ. Τσίπρας καταγγέλλοντας κορυφαία στελέχη της ΝΔ και ανθρώπους του στενού περιβάλλοντος του κ. Σαμαρά, πως «συμπεριφέρονται ή και εμφανίζονται ανοιχτά ως δικηγόροι μεγαλοεπιχειρηματιών που διεκδικούν φιλέτα του δημοσίου». «Με πρόσχημα το Μνημόνιο, οι προκλητικές ρυθμίσεις υπέρ των κολλητών δίνουν και παίρνουν» τονίζει ο κ. Τσίπρας ο οποίος χαρακτηρίζει «πράξη εθνικής μειοδοσίας τον συμψηφισμό των πιθανών κοιτασμάτων με το χρέος της χώρας».\nΕίναι ξεκάθαρος ο κ. Τσίπρας αλλά δειλός ώστε να πει τα πράγματα με το όνομά τους και με στοιχεία. Ωστόσο, λέει ότι η επίθεση στην Αριστερά είναι αποτέλεσμα των επιχειρηματικών συμφερόντων που η κυβέρνηση θέλει να βολέψει. Ποια είναι αυτά; Πώς έχουν ευνοηθεί και πότε; Καμιά απάντηση, καμιά απόδειξη.\nΑλλά έχει το θράσος ο κ. Τσίπρας να μιλά για εθνική μειοδοσία την ώρα που στο πλάι του βρίσκονται στελέχη του ΣΥΡΙΖΑ τα οποία μιλούν ακόμη και αυτή την ώρα για Καρντάκ όταν αναφέρονται στα Ίμια; Που θέλουν τα Σκόπια… Μακεδονία και που δε θα είχαν κανένα πρόβλημα συνεκμετάλλευσης των κοιτασμάτων του Αιγαίου με τους «φίλους» Τούρκους;\nΠροειδοποιεί, μάλιστα, υποψήφιους επενδυτές κι όχι μόνο, ότι αν έρθει στην εξουσία ο ίδιος σκοπεύει να επαναφέρει στο δημόσιο ό,τι χρειάζεται να είναι δημόσιο.\nΦανερή, λοιπόν, η πρόθεσή του, να κλείσει το μάτι στους Φωτόπουλους και λοιπούς συνδικαλισταράδες που τόσα χρόνια βολεύτηκαν με τον κρατικό κορβανά και τώρα χάνουν την πίτα. Πιέζουν οι νέοι φίλοι του κ. Τσίπρα, οι παλιοί Πασόκοι βολεμένοι δημόσιοι υπάλληλοι που φοβούνται για την «σίγουρη» θεσούλα τους.\nΚι από την άλλη, σαν άλλος Αντρέας, κακέκτυπο, όμως του Παπανδρέου, μιλά ανοικτά για κρατικοποιήσεις. Ο Τσάβες ξύπνησε μέσα του.\nΔεν έχει νόημα να μιλά κανείς άλλο για τον πρόεδρο του ΣΥΡΙΖΑ και την έπαρσή του. Στο χωριό μου λένε μια παροιμία: «Έγιναν και οι κουτσουλιές τυρόπιτες».\nΤο πολιτικό μπόι του κ. Τσίπρα μεγάλωσε ξαφνικά και πήρε αέρα. Κάποιος πρέπει να τον συμβουλεύσει προτού να μιλάει.\nΥ.Γ. Μιλά ο κ. Τσίπρας για διαπλοκή μέσα από τις σελίδες των νέων «φίλων» του στον όμιλο Real, που συχνά – πυκνά τον φιλοξενεί. Και πάρα πολύ συχνά παίζουν τους αντιμνημονιακούς, αλλά δε θα είχαν κανένα πρόβλημα να επιστρέψουμε στη δραχμή. Μιλά, λοιπόν, ο κ. Τσίπρας για διαπλοκή από την εφημερίδα του Κουρή που έχει συλληφθεί δύο φορές γιατί χρωστάει εκατομμύρια σε δημόσιο, ΙΚΑ, προμηθευτές, δημοσιογράφους; Και που θα έπρεπε να είναι φυλακή εδώ και καιρό μαζί με πολλούς άλλους οφειλέτες.\nΑς κάνει πρώτα πόλεμο ο κ. Τσίπρας στη διαπλοκή των Media με τα οποία συναγελάζεται.\nApostolos Vlahos 24/02/2013 11:57:15\n"Και που θα έπρεπε να είναι φυλακή εδώ και καιρό μαζί με πολλούς άλλους οφειλέτες."\nΚαι γιατί δεν είναι τότε;\nΦωτεινή @ Apostolos Vlahos 24/02/2013 18:38:04\n"Και γιατί δεν είναι τότε;"\nΜήπως ἀφήνει ἡ διαπλοκή, ἡ δικαιοσύνη, καί οἱ ἐκδοτοκατασκευαστές;; ῎Ερωτας παιδί μου μέ τήν ἀριστερά! :D\nΚώστας ΜΠ 24/02/2013 12:05:40\nΓια τα εμβάσματα των 500.000 του Δελατόλλα από τον Κυριακίδη είπε τίποτα;\nΜήπως είπε για τις δηλώσεις Κοροβέση για το πως λαδωνόταν ο Συνασπισμός το 1990 από τον "γιο του Πέτρου"; (Βουλευτής του κόμματος , ο Κοροβέσης , βγαίνει και δηλώνει προ 4 ετών πως τα άρπαζαν και δεν κάνουν μία έρευνα...)\nΚάτι για τον καταδικασμένο Α.Κουρή(πρόεδρος της Real Media) που μπαινοβγαίνει στο αυτόφωρο;\nΚαμιά διάψευση έκανε για το δημοσίευμα του περιοδικού Wirtschaftswoche που ανέφερε πως το ταξίδι του στις ΗΠΑ το χρηματοδότησε το think tank ΙΝΕΤ;\n23/2/3013(Νewsit): "Το think tank INET του Τζορτζ Σόρος πίσω από το ταξίδι του Αλέξη Τσίπρα στην Αμερική γράφει το γερμανικό περιοδικό Wirtschaftswoche.\nΤο πορτρέτο του Τζόρτζ Σόρος αποφάσισε να κάνει το γερμανικό οικονομικό περιοδικό, Wirtschaftswoche και έφτασε να ανάψει φωτιές στην... Ελλάδα; Γιατί μιλά για οικονομική σχέση του Τζορτζ Σόρος με τον ΣΥΡΙΖΑ...\nΤην εμφάνισή τους συγχρηματοδότησε το think tank του Σόρος, το ΙΝΕΤ..."\nΕλπιδοφορος @ Κώστας ΜΠ 24/02/2013 12:51:10\nΠοιο ρόλο παίζει το συγκεκριμένο think tank;\nΓιατί τα μαθαίνουμε αυτά από σχόλια και όχι από τις ειδήσεις η ανακοινώσεις της ΝΔ.;\nΚώστας ΜΠ @ Ελπιδοφορος 24/02/2013 17:49:29\nΔεν γνωρίζω, Ελπιδοφόρε, το ρόλο του.\nΔιάβασα την είδηση -συσχετισμού του εν λόγω think tank με το ταξείδι Τσίπρα- και την παραθέσα.\nΤώρα αν θες τη γνώμη μου καλά έκανε η ΝΔ και δεν έβγαλε ανακοίνωση.\nΜιλάμε για το δημοσίευμα ενός γερμανικού περιοδικού. Μόνο ο Σκουρλέτης και ο Τσίπρας κάνουν τέτοια: πχ ανακοίνωση για άρθρο ξένο περιοδικού. Το κακό με τον Αλέξη είναι πως πλατσουρίζει σε βούρκο: όλοι του οι αντίπαλοι είναι απατεώνες κατ'αυτόν. Θα του άξιζε μιά απάντηση του στυλ "μη μιλάς χρηματοδοτούμενε από τον Σόρος" , αλλά μόνο το θυμικό μας θα ικανοποιούσε.\nΣύριζα και ΧΑ έχουν αποφασίσει να κολυμπήσουν στη λάσπη , στη συνομοσιολογία, στο λαικισμό και στον ανορθολογισμό. Δεν χρειάζεται να τους ακολουθήσουν και οι άλλοι.\n-"The Institute for New Economic Thinking (INET) is a New York City-based nonprofit think tank founded in October 2009 as a result of the 2007–2012 global financial crisis to support academic research and teaching in economics outside the dominant paradigms of efficient markets and rational expectations. INET was founded with an initial pledge of $50 million pledge from George Soros which was soon supplemented by major donations from Paul Volcker, James Balsillie, William H. Janeway and other leading philanthropists and financiers. "\nΝικόλας @ Κώστας ΜΠ 24/02/2013 17:45:56\nΚώστας ΜΠ @ Νικόλας 25/02/2013 01:08:19\nAλλά οι Σοριστές( κατά το Μερκελιστές) να το παραδέχεστε ανοιχτά στον κόσμο ,το που είστε υποταγμένοι.\n"Μέχρι και μουστάκι θα σας βάλει να ξυρίσετε" το κίβδηλο αντιμνημόνιο. Και δραχμή , και Σόρος και όλα θα τα υπερασπιστείτε για να ικανοποιήσετε το ανορθολογικό πάθος σας.\nΚουράγιο: η επιστροφή στο 4% είναι κοντά. Λίγο χρόνο θέλει.\nΝικόλας @ Κώστας ΜΠ 25/02/2013 01:58:26\nΕΠΙΔΕΞΙΟΣ 24/02/2013 12:18:00\nΤι θες να πεις δηλαδή ότι ο Κώστας Καραμανλής δεν είχε δίκιο\nόταν αποκαλούσε τον Σημίτη Αρχιερέα της Διαπλοκής;\nΤότε και αυτός δεν παρουσίαζε στοιχεία για τις καταγγελίες σε βάρος\nΈλα ντε όμως που αποκαλύφθηκε ο ρόλος του Σημίτη και πολλών άλλων\nμετά την εκδήλωση της κρίσης στην Ελλάδα;\nΚαι δικαιώθηκε πλήρως ο Καραμανλής.\nΔυστυχώς όμως κάποιοι απ' τους απατεώνες που είχε ως συνεργάτες ο Σημίτης\nσήμερα μας δείχνουν το δάχτυλο και μας υποδεικνύουν τρόπους πως θα\nΌσο για τον Τσιπρα και αυτά που καταγγέλλει εις βάρος του θα βγουν\nαν δεν υπάρξουν τουλάχιστον οι λεγόμενες αποχρώσες ενδείξεις.\nΈξι και μία τύψεις ... @ ΕΠΙΔΕΞΙΟΣ 24/02/2013 15:00:58\n''Δυστυχώς όμως κάποιοι απ’ τους απατεώνες που είχε ως συνεργάτες ο Σημίτης σήμερα μας δείχνουν το δάχτυλο και μας υποδεικνύουν τρόπους πως θα σωθούμε.''\nΚαι ο Σημίτης επίσης δεν ντρέπεται και γράφει και βιβλία και δίνει και ...διαλέξεις σχετικά με την ...κρίση στην Ελλάδα, σαν να μην είναι αυτός ο κυρίως υπαίτιος της συμφοράς. Το θράσος τους τους δεν περιγράφεται.\nιεραξ 24/02/2013 12:56:26\nΑντιγερμανισμός (αντιευρωπαισμός) η σύγχρονη πονηρή μορφή ΦΙΛΟΑΜΕΡΙΚΑΝΙΣΜΟΥ\nΗ σημερινή πολιτική του συριζα και της ευρωπαικής ΄΄αριστεράς΄΄\nΕΠΙΔΕΞΙΟΣ 24/02/2013 15:21:09\n@ Έξι και μια τύψεις\nΦιλε μου αυτά τα όντα τύπου Σημίτη δεν διαθέτουν ούτε συναισθήματα\nούτε φυσικά έχουν τύψεις για ότι εντέλλονται να πράξουν.\nTα κέντρα που τους καθοδηγούν είναι πανίσχυρα και τους έχουν γαλουχήσει\nέτσι ώστε να μην μπορούν να φέρουν αντίρρηση.\nΔυστυχώς έχουμε μπλέξει άσχημα μ'ολους αυτούς τους τύπους.\nΝΕΚΚ 24/02/2013 16:41:11\nBob ο μάστορας 24/02/2013 16:51:33\nΔεξιόχειρας 24/02/2013 18:15:25\nΠαρατηρητής 25/02/2013 23:33:12\nO Γκεμπελικός, η συκοφάντηση του αντιπάλου και η ασύστολη καταδημαγώγηση των μαζών είναι τα όπλα του ανεύθυνου ΣΥΡΙΖΑΙΟΥ μορφώματος που επιδιώκει πάση θυσία να αναρριχηθεί στην εξουσία, προκειμένου να εφαρμόσει το εθνοσωτήριο έργο του. Και ποιο είναι το έργο αυτό; Να παραδώσει τη χώρα στην τρομοκρατία των αναρχοαντιεξουσιαστικών ταγμάτων εφόδου (είπαμε, η ΕΛΑΣ…θα έχει αφοπλιστεί!...), να διαιωνίσει την πολιτική κυριαρχία του «μουσουλμανοποιώντας» την ελληνική κοινωνία μέσω της αθρόας παροχής της ελληνικής υπηκοότητας στις ορδές των εξ ανατολών λαθρομεταναστών και να επιβάλει στην Ελλάδα ένα είδος βορειοκορεατικού καθεστώτος, σε σύγκριση με το οποίο η Καμπότζη του αείμνηστου Πολ Ποτ θα φαντάζει αληθινός παράδεισος!\nΟ ΣΥΡΙΖΑ έχει ενσωματώσει στην ιδεολογία του στοιχεία προερχόμενα από δύο φαινομενικώς αντίθετες αλλά στην ουσία συμπληρωματικές βάσεις αναφοράς: την αδιάλλακτη αριστερίστικη ανατρεπτικότητα και τον παγκοσμιοποιημένη νεοταξικό σχεδιασμό. Από την πρώτη, έχει κληρονομήσει: α) τη θηριώδη αποστροφή προς καθετί το ελληνικό, β) τη σαρκαστική απαξιωτική διάθεση απέναντι στις παραδοσιακές ηθικές αξίες που σφυρηλατούν τη συνοχή του κοινωνικού ιστού και γ) τις ιδεοληψίες και τις ακτιβιστικές πρακτικές του πιο ακραίου κομμουνιστικού ισοπεδωτισμού. Και από τον δεύτερο, έχει εγκολπωθεί: α) τη ρητορεία της πολιτικής ορθότητας, που σημαίνει κοινωνικό εκφασισμό μέσω της φίμωσης κάθε αντιλόγου στο όνομα του εκδημοκρατισμού και των ανθρώπινων δικαιωμάτων, β) ένα πνεύμα κοσμοπολίτικου διεθνισμού που απεργάζεται την παγκοσμιοποιημένη υποδούλωση σε αόρατα οικονομικά κέντρα και γ} το μοντέλο μιας κοινωνίας η οποία θα θυμίζει κάτι σαν υδαρή χυλό, που θα χύνεται κάθε φορά στα καλούπια των ΜΚΟ και των αγορών και θα παίρνει χωρίς δυσκολία το σχήμα τους.\nΤο εκρηκτικό και αλλοπρόσαλλο αυτό μείγμα θα οδηγήσει μοιραία σε έναν πολιτικο-κοινωνικό εφιάλτη λόγω της νομοτελειακής διάλυσης και ανατροπής των πάντων – εξέλιξη που καμιά ευρωπαϊκή κοινωνία δεν θα ήταν έτοιμη ή πρόθυμη να ανεχτεί. Πολύ περισσότερο η ελληνική, με τις ιστορικές καταβολές της και την πολιτιστική ιδιοπροσωπία της. Κανένας Έλληνας πατριώτης δε θα ανεχόταν ποτέ να δει την πατρίδα του να μετατρέπεται σε πεδίο αλληλοεξόντωσης αντιμαχόμενων ομάδων ή παρατάξεων. Αυτός είναι ο λόγος για τον οποίο ευελπιστούμε πως οι ψηφοφόροι, όσα προβλήματα και αν αντιμετωπίζουν, όσο και αν τους πνίγει η αγανάκτηση εναντίον των πολυχρονεμένων εταίρων μας που μας πατάνε στο λαιμό, θα αρνηθούν την κρίσιμη ώρα να δώσουν την ψήφο τους στο ΣΥΡΙΖΑ. Αρκεί η κυβέρνηση να εξαντλήσει όλες τις δυνατότητες, ώστε η πολυπόθητη ανάκαμψη να εμφανιστεί επιτέλους και να δώσει στον πολύπαθο λαό μας τις απαιτούμενες ανάσες. Και αρκεί, ταυτόχρονα, ο Μουρούτης με το Φαήλο να εξακολουθήσουν να ρίχνουν εκτυφλωτικούς προβολείς στη γύμνια του προκλητικού «βασιλιά» και να μαστιγώνουν με την κοφτερή κριτική τους τα ξεσκέπαστα μέλη του. Έφτασε η ώρα να αρθεί επιτέλους οριστικά και αμετάκλητα η ΑΣΥΛΙΑ που το πολιτικό αυτό μόρφωμα με τις ποικιλώνυμες οβιδιακές μεταμορφώσεις του απολάμβανε χρόνια τώρα στον πολιτικό βίο της χώρας!


Δένδιας – Λαβρόφ: Οι ανησυχίες για το ρόλο της Τουρκίας και το επικείμενο ταξίδι Μητσοτάκη στη Ρωσία - Ελλάδα Τώρα\nΑρχική Κόσμος Δένδιας – Λαβρόφ: Οι ανησυχίες για το ρόλο της Τουρκίας και το...\nΤις ανησυχίες του για την σταθερότητα της περιοχής που απειλείται από το γεγονός ότι η Τουρκία προβάλλεται ως διάδοχος της Οθωμανικής αυτοκρατορίας και ως ηγέτης και προστάτης των απανταχού μουσουλμάνων εξέφρασε ο Νίκος Δένδιας στον Σεργκέι Λαβρόφ κατά τις συνομιλίες που είχαν οι δύο υπουργοί Εξωτερικών στο Σότσι.\nΟ Νίκος Δένδιας ενημέρωσε τον κ. Λαβρόφ σχετικά με τις συνομιλίες στη Γενεύη για το Κυπριακό και ευχαρίστησε τη Ρωσία για την στήριξή της τόσο σε ότι αφορά το Κυπριακό όσο και σε ότι αφορά το διεθνές δίκαιο της Θάλασσας και τις εξελίξεις στην Ανατολική Μεσόγειο και το Αιγαίο.\nΠαράλληλα ο Έλληνας υπουργός Εξωτερικών εξήρε την προσήλωση της Ρωσίας στα ψηφίσματα του Συμβουλίου Ασφαλείας του ΟΗΕ και χαρακτήρισε τεράστιας σημασίας το ρόλο της Μόσχας στη σταθερότητα της Μέσης Ανατολής.\nΟι δύο υπουργοί συζήτησαν για τις σχέσεις μεταξύ Ευρωπαϊκής Ένωσης και Ρωσίας, με τον κ. Δένδια να τονίζει ότι «επιθυμία της κυβέρνησης Μητσοτάκη, της ελληνικής κυβέρνησης, είναι η σχέση μεταξύ Ένωσης και Ρωσίας να επανέλθει στο επίπεδο που βρισκόταν και όχι να διολισθήσει σε περαιτέρω επιδείνωση».\nΩστόσο ο κ. Δένδιας επεσήμανε με νόημα ότι «η Ελλάδα είναι κράτος-μέλος της Ευρωπαϊκής Ένωσης, δεσμεύεται από τις ευρωπαϊκές υποχρεώσεις της».\nΠάντως ο κ. Δένδιας προανήγγειλε συνέχιση του διαλόγου με το Κρεμλίνο λέγοντας ότι ενδεχομένως ο Κυριάκος Μητσοτάκης να επισκεφτεί ακόμα και εντός του 2021 τη Ρωσία.\nΑναλυτικά οι δηλώσεις Δένδια έχουν ως εξής:\n»Άλλωστε, εδώ στην περιοχή του Εύξεινου Πόντου, βρισκόμαστε σε μία περιοχή η οποία είναι στενά συνδεδεμένη με την ελληνική ιστορία εδώ και 2.500 χρόνια και – όπως είπε ο Υπουργός – υπάρχει ευημερούσα ελληνική κοινότητα, την οποία θα έχω την ευκαιρία να συναντήσω αύριο, στο Γκελεντζίκ και στην Ανάπα.\n»Γιορτάζουμε τα 200 χρόνια από την Ελληνική Επανάσταση και θα ήθελα και με αυτή την ευκαιρία να εκφράσω στη Ρωσία την ευγνωμοσύνη μας για την ιδιαίτερη συνεισφορά της στην απελευθέρωση της πατρίδας μας.\n»Οι δεσμοί μεταξύ των δύο χωρών μας είναι ιστορικοί και πολύ-επίπεδοι. Άλλωστε, ευελπιστούμε να πραγματοποιηθούν φέτος όσες περισσότερες εκδηλώσεις είναι δυνατόν στο πλαίσιο του Έτους Ιστορίας Ελλάδας-Ρωσίας για να υπογραμμιστεί αυτή η σχέση.\n»Σήμερα συζητήσαμε εκτενώς για τις προοπτικές εμβάθυνσης των σχέσεών μας σε διάφορους τομείς, χτίζοντας πάνω σε συζητήσεις που είχαμε το περασμένο φθινόπωρο στην Αθήνα, αλλά και στις επαφές του Πρωθυπουργού Κυριάκου Μητσοτάκη με τον ομόλογό του Mikhail Mishustin, ο οποίος μας έκανε την τιμή να παρευρεθεί στις εκδηλώσεις για τα 200 χρόνια της Ανεξαρτησίας μας.\n»Στον οικονομικό τομέα υπάρχουν μεγάλες προοπτικές. Μάλιστα, ξεκινάμε από ένα πολύ χαμηλό σημείο, διότι ιδιαίτερα από την ελληνική πλευρά το εμπόριο έχει συρρικνωθεί σημαντικά τα τελευταία χρόνια. Συζητήσαμε τις προοπτικές ρωσικών επενδύσεων.\n»Είχα την ευκαιρία να τονίσω την τεράστια σημασία που αποδίδει η Ελλάδα στον τουρισμό ως ένα τομέα που συνδέει τις χώρες μας, αλλά έχει και ένα πολύ μεγάλο οικονομικό ενδιαφέρον. Εμείς, εδώ και μια εβδομάδα, έχουμε δηλώσει ότι είμαστε έτοιμοι να υποδεχθούμε τους Ρώσους που θα ήθελαν να επισκεφτούν την Ελλάδα και έχουν εμβολιαστεί ή έχουν αρνητικό τεστ. Όμως, ζήτησα από τη ρωσική πλευρά να λειτουργήσουν εκ νέου οι αεροπορικές συνδέσεις μεταξύ των δύο χωρών. Επαναλαμβάνω το θέμα αυτό και στο δημόσιο λόγο, όπως το ζήτησα έντονα και κατ’ ιδίαν από τον κ. Υπουργό.\n»Το σύνολο των διμερών θεμάτων και της συνεργασίας μας θα συζητηθεί ξανά κατά την επίσκεψη του Πρωθυπουργού Κυριάκου Μητσοτάκη στη Ρωσία, κάτι που ελπίζουμε να γίνει εντός του έτους.\n»Επίσης, είχαμε την ευκαιρία να συζητήσουμε για τα θέματα στην ευρύτερη περιφέρεια. Ενημέρωσα τον Υπουργό για τις συζητήσεις στη Γενεύη για το Κυπριακό, αλλά και τα ευρύτερα θέματα της Ανατολικής Μεσογείου.\n»Υπογράμμισα τη βούληση της Ελλάδας για την προώθηση μίας ατζέντας και ενός ειλικρινούς διαλόγου με την Τουρκία, πάντα όμως στη βάση του Διεθνούς Δικαίου. Τόνισα και πάλι τη μεγάλη ικανοποίηση της ελληνικής πλευρά για το γεγονός ότι η Ρωσία έχει επανειλημμένα υποστηρίξει το αναφαίρετο δικαίωμα στην επέκταση των χωρικών μας υδάτων και το γεγονός ότι όλες οι διαφορές πρέπει να επιλύονται στη βάση του Διεθνούς Δικαίου της Θάλασσας, κάτι που ο Υπουργός μου επανέλαβε και κατά τις σημερινές συζητήσεις μας.\n»Επίσης, εξέφρασα την εκτίμησή μου για τη ρωσική προσήλωση στα ψηφίσματα του Συμβουλίου Ασφαλείας όσον αφορά το Κυπριακό.\n»Εξέφρασα την ανησυχία μου για το γεγονός ότι η Τουρκία αυτοπροβάλλεται ως ο διάδοχος της Οθωμανικής κληρονομιάς, αλλά και ως ο ηγέτης των απανταχού μουσουλμάνων, μία πρακτική που δημιουργεί αποσταθεροποίηση στην ευρύτερη περιοχή.\n»Συζητήσαμε τις εξελίξεις στη Μέση Ανατολή. Η συμβολή της Ρωσίας στην προώθηση της σταθερότητας, ιδιαίτερα με την ιδιότητά της ως μόνιμου μέλους του Συμβουλίου Ασφαλείας και του Κουαρτέτου, είναι τεράστιας σημασίας.\n»Είχαμε, τέλος, μία ειλικρινή και ανοιχτή συζήτηση για τις σχέσεις μεταξύ Ευρωπαϊκής Ένωσης και Ρωσίας. Οι σχέσεις αυτές δεν βρίσκονται σε καλό επίπεδο και αυτό μας δημιουργεί τεράστια ανησυχία, γιατί εμείς αποδίδουμε σημασία στην ύπαρξη αυτών των σχέσεων.\n»Θέλω να υπενθυμίσω εδώ ότι η συμφωνία εταιρικής σχέσης και συνεργασίας Ευρωπαϊκής Ένωσης-Ρωσίας υπογράφηκε πριν από 27 χρόνια, κατά τη διάρκεια της Ελληνικής Προεδρίας, στο νησί από το οποίο κατάγομαι, στην Κέρκυρα. Και κατά μία περίεργη συγκυρία, έστω και αν δεν είχα καμία ενασχόληση τότε με τα πολιτικά, ήμουν παρών στην τελετή αυτής της υπογραφής, στην εκκλησία του Αγίου Γεωργίου.\n»Επιθυμία της κυβέρνησης Μητσοτάκη, της ελληνικής κυβέρνησης, είναι η σχέση μεταξύ Ένωσης και Ρωσίας να επανέλθει στο επίπεδο που βρισκόταν και όχι να διολισθήσει σε περαιτέρω επιδείνωση. Πιστεύουμε ότι η Ρωσία αποτελεί αναπόσπαστο κομμάτι της αρχιτεκτονικής ασφάλειας της Ευρώπης και παίζει σημαντικό ρόλο στην αντιμετώπιση περιφερειακών και παγκόσμιων προκλήσεων.\n»Για αυτό είναι απαραίτητη η διατήρηση διαύλων επικοινωνίας και απώτερος σκοπός πρέπει να είναι η ομαλοποίηση αυτών των σχέσεων. Αυτό είναι προς αμοιβαίο όφελος.\n»Πιστεύουμε, όμως, ότι αυτό είναι και το συμφέρον της Ρωσίας, αφού η Ευρωπαϊκή Ένωση αποτελεί ένας από τους μεγαλύτερους εμπορικούς της εταίρους, ενώ αντιμετωπίζει, μαζί με την Ευρωπαϊκή Ένωση, κοινές προκλήσεις. Αυτό ήταν το πνεύμα της συμφωνίας που υπογράφηκε στην Κέρκυρα πριν τρεις δεκαετίες.\n»Η Ελλάδα είναι κράτος-μέλος της Ευρωπαϊκής Ένωσης, δεσμεύεται από τις ευρωπαϊκές υποχρεώσεις της. Θα συνεχίσει να τονίζει, όμως, την ανάγκη διατήρησης και ενίσχυσης του διαλόγου και της δημιουργίας των συνθηκών που θα επιτρέψουν, σε ένα κλίμα αλληλοσεβασμού, την εξομάλυνση και μετά -σε δεύτερη φάση – την ενίσχυση των σχέσεων μεταξύ Ευρωπαϊκής Ένωσης και Ρωσίας. Αυτό είναι και το μήνυμα που θα μεταφέρει αύριο, στους Ευρωπαίους ομολόγους του ο Πρωθυπουργός Κυριάκος Μητσοτάκης».\nΗ Ελλάδα αναγνωρίζει το πιστοποιητικό εμβολιασμού με Sputnik\nΣε ερώτηση Ρώσου δημοσιογράφου σχετικά με το εμβόλιο ο Νίκος Δένδιας τόνισε:\n»Όπως, επίσης – για να υπάρχει σαφήνεια ως προς την απάντηση για την είσοδο στην Ελλάδα – άλλη μια εναλλακτική πιθανότητα είναι ένα τεστ 72 ωρών πριν από την είσοδο στη χώρα. Όπως σας είπα πριν, η Ελλάδα είναι έτοιμη να καλωσορίσει τους επισκέπτες της και πάντα, όλα τα χρόνια, πάρα πολλοί από αυτούς έρχονταν από τη Ρωσία.\n»Από εκεί και πέρα τώρα, όσον αφορά το ζήτημα του εμβολίου, αυτό ξέρετε, από τη συμμετοχή της Ελλάδας στην Ε.Ε., ότι εξαρτάται στην πραγματικότητα από μια απόφαση σε ευρωπαϊκό επίπεδο. Και κατά συνέπεια, η χώρα μου θα ακολουθήσει αμέσως αυτή την απόφαση.\n»Είναι προφανές ότι η χώρα μου έχει κάθε κίνητρο να έχει τη μεγαλύτερη δυνατή γκάμα εμβολίων. Δεν έχουμε κανένα λόγο ή κανένα κίνητρο να μην χρησιμοποιούμε όλες τις δυνατότητες για να αντιμετωπίσουμε τον COVID. Όμως, ακριβώς επειδή δεν εξαρτάται από την Ελληνική Δημοκρατία δεν μπορώ και να σας δώσω ένα συγκεκριμένο χρονοδιάγραμμα ως προς αυτό.»\nΠροηγούμενο άρθροKοροναϊός: Πού εντοπίζονται τα 1.381 κρούσματα – Ο χάρτης της διασποράς


Σε άλλα σχολεία συνυπάρχουν – 12 μοναχικές ιστορίες ζητούν αναγνώστη\nΦεβρουαρίου 18, 2011 Ιουλίου 21, 2013\nΣε άλλα σχολεία συνυπάρχουν\nΣΤΗΝ ΖΕΠ ΦΑΝΕΡΩΜΕΝΗΣ Η ΕΠΑΦΗ ΦΕΡΝΕΙ ΑΙΣΙΟΔΟΞΙΑ\nΣτα σχολεία της ΖΕΠ Φανερωμένης εννιά στους δέκα μαθητές είναι αλλοδαποί. Αυτό όμως δεν αποτελεί λόγο για να πληγεί η κουλτούρα της αρμονικής συμβίωσης που έχουν καλλιεργήσει με τα χρόνια οι εκπαιδευτικοί\nΤην προηγούμενη φορά που ήρθα στα σχολεία της Ζώνης Εκπαιδευτικής Προτεραιότητας Φανερωμένης, δύο χρόνια πριν, μου είχαν κάνει πολύ καλή εντύπωση οι εκπαιδευτικοί, ο τρόπος που μιλούσαν για τη δουλειά σε ένα σχολείο με μαθητές στην πλειοψηφία τους αλλοδαπούς, από 14-15 χώρες, αλλά και οι ίδιοι οι μαθητές που γέμιζαν με τις παιδικές τους φωνές και τα ομαδικά παιχνίδια την αυλή του σχολείου.\nΜαθητές που, το ‘βλεπες απ’ τα χαρακτηριστικά τους, ήταν από άλλες χώρες μες στις παρέες τους, κι όμως η καταγωγή του καθενός καθόλου δεν αποτελούσε εμπόδιο για τη μεταξύ τους σχέση. Μεσολάβησαν δύο χρόνια και μία ταινία για αυτά τα σχολεία, το ντοκιμαντέρ «Όνειρα σε άλλη γλώσσα» που έφτιαξε η Λουκία Ρικάκη «για ένα σχολείο πολύ ξεχωριστό», όπως η ίδια λέει. Η ταινία (η οποία κέρδισε και το πρώτο βραβείο στο 4ο Φεστιβάλ Ελληνικού Ντοκιµαντέρ Χαλκίδας) απέσπασε πολύ καλά σχόλια και κέντρισε το ενδιαφέρον του ελληνικού Τύπου για ένα σχολείο που προσπαθεί να συγκεράσει αυτά που κάποτε μοιάζουν ασυμβίβαστα: Τις διαφορετικές κουλτούρες και τη σχολική εκπαίδευση.\nΝήπια χωρίς Κύπριους\nΚαθώς δυσκολευόμουν να πιστέψω το γενικευτικό επιχείρημα ότι σ’ όλα μας τα σχολεία η συνύπαρξη Κύπριων μαθητών με ξένους είναι δύσκολη μάλλον, ή και ανέφικτη, επισκέφθηκα χθες ξανά τα σχολεία της Φανερωμένης, την επομένη των επεισοδίων στο Λύκειο της Βεργίνας, ώστε να δω αν η καθημερινότητά τους παραμένει αρμονική, βασισμένη στη συνύπαρξη των παιδιών από διαφορετικές χώρες και αγνοώντας κάθε είδους διαχωρισμό. Στα τρία σχολεία της Φανερωμένης (νηπιαγωγείο, δημοτικό, γυμνάσιο) η μεγάλη πλειοψηφία των –όχι ιδιαίτερα πολλών– μαθητών δεν προέρχεται από την Κύπρο, αλλά από τη Γεωργία, τη Ρωσία, την Τουρκία, τη Λευκορωσία, τη Λετονία, το Πακιστάν, τη Βουλγαρία, το Ιράκ, τις Φιλιππίνες κ.ά. Στο νηπιαγωγείο μάλιστα δεν υπάρχει κανείς Κύπριος μαθητής, στο δημοτικό είναι Κύπριοι το 5% και στο γυμνάσιο το 17%.\nΗ αρχική ερώτησή μου απλή: Μαλώνουν οι μαθητές σας για θέματα εθνικότητας; «Για τέτοια θέματα όχι. Αν έχουν καβγάδες, θα είναι τα εφηβικά τους. Θα μαλώσουν για έρωτες, ποδόσφαιρο κτλ», απαντά η συντονίστρια της ΖΕΠ Φανερωμένης στο γυμνάσιο, Φρόσω Μαντά. «Φυσικά, αν αρχίσουν να μαλώνουν και φτάσουν σε καβγά, μπορεί να πουν κάτι για την καταγωγή του άλλου», συμπληρώνει η Έφη Ιωαννίδου, συντονίστρια της ΖΕΠ στο δημοτικό, «αλλά ο καβγάς δεν γίνεται για αυτό. Είναι σαν να μαλώνω εγώ με κάποια και να της πω στο τέλος ‘είσαι παχιά!’. Δεν γίνεται για αυτό όμως ο καβγάς», προσθέτει.\nΆρα η ζωή στα σχολεία της Φανερωμένης κυλά ομαλά, παρά το γεγονός ότι εννιά στους δέκα μαθητές είναι ξένοι; «Σε όλα τα σχολεία υπάρχουν δυσκολίες, κοινωνικές, οικογενειακές κτλ. Το γραφείο συμβουλευτικής θα ήταν κλειστό, αν δεν υπήρχαν θέματα», μου λέει η Λήδα Κουμίδη Μιλτιάδους που υπηρετεί φέτος από την αρχή της χρονιάς στη ΖΕΠ Φανερωμένης ως σχολική σύμβουλος. Όμως η ίδια η φύση του σχολείου, το γεγονός ότι οι μαθητές, καθώς δεν είναι και πολλοί στον αριθμό, συναναστρέφονται μεταξύ τους στην αυλή, βοηθά να χτίσουν μεταξύ τους δεσμούς, ανεξαρτήτως φυλής ή καταγωγής. «Σ’ αυτές τις δυσκολίες βοηθά ότι είναι δεμένοι οι μαθητές μεταξύ τους, επειδή είναι μικρό το σχολείο κυκλοφορούν μες στους ίδιους χώρους. Είναι φροντιστήριο για τους Ελληνοκύπριους μαθητές, επειδή εκτίθενται στη διαφορετικότητα και τη φιλτράρουν διαφορετικά απ’ ό,τι κάποιος που είναι έξω από το σχολείο και του είναι πιο εύκολο να την κριτικάρει», συμπληρώνει.\n«Η παιδαγωγική είναι άσκηση αισιοδοξίας», συμπληρώνει η κ. Μαντά. «Πρέπει κάθε μέρα να κερδίζεις την αισιοδοξία σου. Κάθε μέρα να τη χάνεις και να την αποκτάς. Διαφορετικά, αν νιώθεις ότι δεν μπορεί το σχολείο να βοηθήσει, το τίμιο είναι να αλλάξεις δουλειά, να κάνεις κάτι άλλο. Αλίμονο αν το σχολείο παραιτηθεί από το ρόλο του που είναι να εκπαιδεύει και να πιστεύει ότι μπορεί να αλλάξει ο κόσμος», συμπληρώνει, φέρνοντάς μου στο νου τη μαθητική μου βέβαιη πίστη ότι αυτός ο κόσμος μπορεί να γίνει καλύτερος.\nΚάθε μαθητής ξεχωριστά\nΤα προηγούμενα χρόνια, αυτό που βοήθησε πολύ στην ανάπτυξη της ΖΕΠ Φανερωμένης ήταν οι κοινωνικές δραστηριότητες που είχαν τα παιδιά σε ώρες εκτός σχολείου κυρίως, όπου εκπαιδεύονταν όλα μαζί στο θέατρο, τη μουσική, τα μαθηματικά, το μπιλιάρδο, τα επιτραπέζια, το σκάκι, την υγιεινή διατροφή, τις κατασκευές, τη ραπτική κ.ά. Φέτος, εξαιτίας της καθυστέρησης στη χρηματοδότησή τους από τα διαρθρωτικά ταμεία, τα προγράμματα αυτά έχουν περιοριστεί σε μεγάλο βαθμό και γίνονται σε πρωινές ώρες. Προπάντων όμως τα προγράμματα γίνονται χωρίς ποτέ να χωρίζονται οι μαθητές σε ομάδες εθνοτήτων, ακόμα και αν κάποιοι μαθητές είναι καινούργιοι στο σχολείο. «Το ότι είναι γραμμένοι σε προγράμματα και δραστηριότητες βοηθά στις μεταξύ τους σχέσεις. Είναι προγράμματα εύκολα προσβάσιμα και χωρίς ιδιαίτερο κόστος, ομαδική δουλειά που τους κάνει να συνδέονται μεταξύ τους», εξηγεί η Λήδα Κουμίδη-Μιλτιάδους.\n«Όποιος έρθει εδώ έχει όνομα, δεν είναι αριθμός. Είναι ο Μεχμέτ, η Μαριάμ, ο Βαλέρι», σημειώνει η κ. Μαντά, η οποία ήταν στην ΖΕΠ Φανερωμένης από την πρώτη χρονιά λειτουργίας της. «Όταν σκεφτήκαμε ότι η Φανερωμένη γίνεται ΖΕΠ, δεν σκεφτήκαμε ότι χρειάζονται προγράμματα για να διορθώσουμε τους ξένους, τους αδύνατους μαθησιακά ή τους κάθε διαφορετικούς. Σκεφτόμασταν και σχεδιάζαμε προγράμματα που να αγκαλιάζουν ολιστικά το σχολείο και μαθητές και καθηγητές και όλους. Προγράμματα που να βρίσκει ο καθένας το χώρο του και τον τρόπο του. Ήταν έτσι που να δίνουν χώρο και θέση στο ίδιο πρόγραμμα για όλους. Η ουσιαστική αντίληψη της ΖΕΠ είναι ότι αγκαλιάζει όλο το σχολείο, δεν στοχοποιεί», αναφέρει, για να συμπληρώσει η κ. Ιωαννίδου πως το συνηθέστερο λάθος είναι να δημιουργούνται ομάδες για τους ίδιους τους μετανάστες, καθιστώντας τους αυτομάτως ξένο σώμα. «Πριν στηθούν οι ΖΕΠ, όταν ξεκίνησαν να έρχονται μετανάστες, γίνονταν τάξεις υποδοχής, μαθήματα ελληνικών, προγράμματα που τους ξεχώριζαν σαν ομάδα. Στην προσπάθειά τους να τους στηρίξουν, έκαναν προγράμματα διαφορετικά για εκείνους», αναφέρει.\nΚλειδί η συνεχής επαφή\nΑπό την πλευρά του, ο διευθυντής του γυμνασίου Φανερωμένης, Ανδρέας Χατζηθωμάς, απαρίθμησε μια σειρά παράγοντες για τους οποίους η συμβίωση Κύπριων και αλλοδαπών μαθητών στο σχολείο είναι αρμονική και απρόσκοπτη. Αρχικά, ο μικρός αριθμός των μαθητών, ο οποίος επιτρέπει καλύτερο έλεγχο από την πλευρά των εκπαιδευτικών. Επίσης, οι συνεχείς επαφές τους με τους γονείς, οι οποίες αποτρέπουν τη δημιουργία προβλημάτων ή κλίματος εχθρότητας. Σημαντική είναι και η ηθική και οικονομική στήριξη που προσφέρεται σε πολλούς μαθητές, το γεγονός είναι σε νεαρή ακόμα ηλικία, επομένως δεν μπαίνουν πολιτικές αντιπαραθέσεις. Τέλος, ο κ. Χατζηθωμάς τόνισε την πολύ καλή διαπαιδαγώγηση που έχουν τα παιδιά από τους εκπαιδευτικούς, σε συνεργασία με τη διεύθυνση, και το γεγονός ότι οι αλλοδαποί μαθητές, όντας πλειοψηφία, νιώθουν το σχολείο δικό τους, το φροντίζουν, νοιάζονται και λαμβάνουν μέρος στις εκδηλώσεις του, έχοντας ιδιαίτερη διάθεση να προσφέρουν.\n*Δημοσιεύτηκε στον «Πολίτη» στις 18/2/2011\nPosted in Ανθρώπινα,Παιδεία,εφημερίδα ΠολίτηςBy ch.ntzaniΣχολιάστε\n← Η ιστορία είναι στο αίμα μας\nΗ εικόνα των ηγετών παραπλανεί →


XAIRETE: Παρατηρήσεις, πάνω στην εικόνα της «αγίας τριάδας», της λουθηριανής εκκλησίας: 1. Το κωλοδάχτυλο ευλογίας, περιλαμβάνει και μεσαίο δάχτυλο, και δείχτη. 2. Ο Χριστός, ενσαρκώνεται, και σε αρνάκι. 3. Το άγιο πνεύμα, ενσαρκώνεται σε περιστέρι, για να μπορεί να κοτσιλάει φλογίτσες στην Πεντηκοστή!\nΠαρατηρήσεις, πάνω στην εικόνα της «αγίας τριάδας», της λουθηριανής εκκλησίας: 1. Το κωλοδάχτυλο ευλογίας, περιλαμβάνει και μεσαίο δάχτυλο, και δείχτη. 2. Ο Χριστός, ενσαρκώνεται, και σε αρνάκι. 3. Το άγιο πνεύμα, ενσαρκώνεται σε περιστέρι, για να μπορεί να κοτσιλάει φλογίτσες στην Πεντηκοστή!\nΕπάνω ο Χριστός, σαν αρνάκι του γάλακτος…\nΚαι εδώ κάτω, σαν άνθρωπος, γυμνός, άντρας υποτίθεται, αλλά και σαν… ευνουχισμένος! Ποιο πολύ με γυναικείο κιλοτάκι μοιάζει αυτό που φοράει, στην Ανάσταση του, παρά εσώρουχο αντρικό!\nΕτικέτες Αγιογραφίες, DAXTYLO, PENTHKOSTH, TO-PERISTERI-TSIOY, XRISTOS-O-SHMAIOFOROS


Ο κορωνοϊός… αφήνει εκτός\nΟ Θάνος Καλάκος θα επικεντρωθεί στους αγώνες του ανοιχτού τη νέα σεζόν και στα 800μ.\nΆτυχος στάθηκε ο Θάνος Καλάκος, που φαίνεται πως επηρεάστηκε πολύ από μία ίωση που πέρασε. Δείχνει πως θα χάσει του χρόνου τον κλειστό στίβο.\nΟ Έλληνας πρωταθλητής μετά την ίωση δεν ήταν σε καθόλου καλή κατάσταση. Αυτό είχε ως αποτέλεσμα να κάνει μια σειρά εξετάσεων. «Φαίνεται πως είμαι ασυμπτωματικός και πέρασα κορονοϊό. Αλλά δεν το κατάλαβα και δεν είχα πάει εκείνη την περίοδο να κάνω τεστ. Δεν ένιωθα να έχω πρόβλημα», λέει στο Sportime ο 23χρονος πρωταθλητής. «Δεν έχω ξεκινήσει ακόμη τρέξιμο και αυτό φυσικά με έχει κρατήσει πίσω στην προετοιμασία μου. Οπότε είναι πολύ δύσκολο να προλάβω τη σεζόν του κλειστού. Θέλω να γίνω καλά και να επικεντρωθώ στον ανοιχτό του χρόνου», καταλήγει ο αθλητής του Παναθηναϊκού.\nΟ Θάνος Καλάκος, που γυμνάζεται με τον Μιχάλη Αναγνώστου και έχουν βάση τους το ΟΑΚΑ, έκλεισε τη φετινή χρονιά με 1.49.89 στα 800μ. Έχει 1.48.59 ατομική επίδοση από το 2017 στο Γκροσέτο. Στο φετινό Πανελλήνιο Πρωτάθλημα στην Πάτρα κατέκτησε το ασημένιο μετάλλιο, τερματίζοντας πίσω από τον Χρήστο Κοτίτσα.\nfeatured Sportminute Θάνος Καλάκος Κορονϊός Μιχάλης Αναγνώστου Σπορ Στίβος


Noel Guide - Βασιλόπιτα τσουρέκι για τον τυχερό του 2020 | Γιώργος Τσούλης\nΒασιλόπιτα τσουρέκι για τον τυχερό του 2020 | Γιώργος Τσούλης\nΑλήθεια, έχετε σκεφτεί ποιος είναι ο «πρωταγωνιστής», που «κλέβει» την παράσταση στο πρωτοχρονιάτικο δείπνο; Μα φυσικά το επιδόρπιο, το λαχταριστό και αφράτο τσουρέκι στο οποίο «κρύβεται» το φλουρί που περιμένει τον τυχερό της επερχόμενης χρονιάς!\nΑλήθεια, έχετε σκεφτεί ποιος είναι ο «πρωταγωνιστής», που «κλέβει» την παράσταση στο πρωτοχρονιάτικο δείπνο; Μα φυσικά το επιδόρπιο, το λαχταριστό και αφράτο τσουρέκι στο οποίο «κρύβεται» το φλουρί που περιμένει τον τυχερό της επερχόμενης χρονιάς! Σε περίπτωση που φέτος θέλετε να δημιουργήσετε τη δική σας σπιτική βασιλόπιτα, να ξέρετε πως μία οικιακή συσκευή όπως η κουζινομηχανή Chef Titanium της KENWOOD, με ανοξείδωτο γάντζο, κατάλληλο για σκληρές ζύμες και δυνατά μεταλλικά γρανάζια, θα κάνει ακόμη πιο εύκολη και γρήγορη κάθε μαγειρική σας απόπειρα!\nΧρόνος αναμονής: 180\n#tsoulotip: Μπορούμε πριν ψήσουμε το τσουρέκι να το πασπαλίσουμε με φιλέ αμυγδάλου.\n25 γρ. μαγιά, ξερή\n240 γρ. βούτυρο, παγωμένο και κομμένο σε κυβάκια\n½ κ.γ. μαχλέπι, σε κόκκους\n⅓ κ.γ. μαστίχα, σε κόκκους\n⅓ κ.γ. γαρύφαλλο, τριμμένο\nΕκτέλεση για τη βασιλόπιτα τσουρέκι: Αδειάζουμε στο multi τη μισή ποσότητα ζάχαρης μαζί με τη μαστίχα και το μαχλέπι, τα χτυπάμε μέχρι να διαλυθούν εντελώς, και τα αδειάζουμε στον κάδο του μίξερ μαζί με το αλεύρι, το αλάτι και το γαρύφαλλο.\nΣτο σημείο αυτό, προσαρμόζουμε στην κουζινομηχανή τον μύλο μπαχαρικών, προσθέτουμε τη ζάχαρη, το μαχλέπι, τη μαστίχα, το γαρύφαλλο και τα επεξεργαζόμαστε έως ότου γίνουν σκόνη.\nΠαράλληλα, σε ένα άλλο μπολ αδειάζουμε το γάλα, την υπόλοιπη ζάχαρη, τη μαγιά, τα ανακατεύουμε με ένα κουτάλι και αφήνουμε την τελευταία να ενεργοποιηθεί για 5 περίπου λεπτά.\nΈπειτα, ρίχνουμε στον κάδο το μείγμα με τη μαγιά και ζυμώνουμε με τον γάντζο σε μέτρια ταχύτητα, μέχρι να ομογενοποιηθεί η ζύμη.\nΚατόπιν, χτυπώντας παράλληλα, ρίχνουμε σε δόσεις το βούτυρο.\nΜόλις είναι έτοιμη, τη μεταφέρουμε σε ένα λαδωμένο μπολ, καλύπτουμε με μεμβράνη και την αφήνουμε να φουσκώσει για 2 ώρες.\nΣτη συνέχεια, αδειάζουμε τη ζύμη σε μία βουτυρωμένη φόρμα για κέικ διαμέτρου 25εκ. με αποσπώμενη βάση, καλύπτουμε με μεμβράνη εκ νέου και την αφήνουμε να φουσκώσει για 1 ώρα ακόμα.\nΑμέσως μετά, αφαιρούμε τη μεμβράνη, αλείφουμε την επιφάνεια της ζύμης με κρόκο αυγού και ψήνουμε σε προθερμασμένο φούρνο στους 180°C στον αέρα για 45-50 λεπτά. Τα τελευταία 25 λεπτά καλύπτουμε το τσουρέκι με αλουμινόχαρτο.\nΜόλις ψηθεί το τσουρέκι, το αφαιρούμε από το φούρνο, το αφήνουμε να κρυώσει ελαφρώς, ξεφορμάρουμε και το αφήνουμε να κρυώσει εντελώς.\nΓια τη σύνθεση: Απλώνουμε ομοιόμορφα τη λιωμένη σοκολάτα σε όλη την επιφάνεια του τσουρεκιού, κόβουμε τη βασιλόπιτα σε κομμάτια και σερβίρουμε.\nΠαρότι οι «παραμυθένιοι» μπισκοτάνθρωποι των Χριστουγέννων, είναι ένα γλύκισμα όχι και τόσο διαδεδομένο στη χώρα μας, τα παιδιά ενθουσιάζονται όταν τα συναντούν σε πιατέλες ή στολισμένες βιτρίνες ζαχαροπλαστείων! Ωστόσο, για να δημιουργήσουμε τα δικά μας σπιτικά gingerbread cookies, είναι απαραίτητο να διαθέτουμε την κατάλληλη συσκευή, η οποία δεν είναι άλλη από την κουζινομηχανή Chef Titanium της KENWOOD, με ειδικά σχεδιασμένους αναδευτήρες, όπως ο Αναδευτήρας Κ και το χτυπητήρι, που φέρνουν εις πέρας ακόμη και τις πιο δύσκολες συνταγές!\nΕκτέλεση για τη ζύμη: Σε ένα μεγάλο μπολ, ρίχνουμε όλα τα στερεά υλικά και το αφήνουμε στην άκρη.\nΣτον κάδο του μίξερ ρίχνουμε τη μελάσα και το νερό και τα χτυπάμε με το φτερό σε μέτρια ταχύτητα για 1-2 λεπτά, μέχρι να διαλυθεί η μελάσα.\nΚατόπιν, προσθέτουμε το αυγό συνεχίζοντας το χτύπημα.\nΡίχνουμε σιγά σιγά μέσα στο μίξερ τα στερεά υλικά και συνεχίζουμε το ανακάτεμα, μέχρι να δημιουργηθεί μια σφιχτή ζύμη.\nΜόλις είναι έτοιμη η ζύμη, τη χωρίζουμε σε 4 ίσα μέρη, τα τυλίγουμε με μεμβράνη και τα αφήνουμε στο ψυγείο για 2 ώρες.\nΌταν η ζύμη είναι έτοιμη, αφαιρούμε ένα-ένα τα ίσα μέρη από το ψυγείο, αλευρώνουμε την επιφάνεια εργασίας και με τη βοήθεια του πλάστη ανοίγουμε τη ζύμη σε πάχος περίπου 4-5 χιλιοστών.\nΔημιουργούμε σχέδια της αρεσκείας μας με διάφορα κουπάτ μαγειρικής και τα μεταφέρουμε σε ένα ταψί φούρνου στο οποίο έχουμε στρώσει λαδόκολλα.\nΨήνουμε σε προθερμασμένο φούρνο στους 170°C στον αέρα για 8 λεπτά. Την ίδια διαδικασία θα επαναλάβουμε και για τα υπόλοιπα μέρη της ζύμης.\nΜόλις τα μπισκότα ψηθούν, τα αφαιρούμε από τον φούρνο και τα αφήνουμε να κρυώσουν καλά.\nΣτη συνέχεια, χωρίζουμε το frosting σε 3 μπολάκια. Στο ένα μπολ ρίχνουμε το πράσινο χρώμα ζαχαροπλαστικής και ανακατεύουμε με ένα κουτάλι και ακολουθούμε την ίδια διαδικασία και για το δεύτερο μπολ, με το κόκκινο χρώμα. Τέλος, μεταφέρουμε τα 3 frosting σε σακούλες ζαχαροπλαστικής με κατσαρή μύτη.\nΣυναρμολόγηση γλυκού: Στολίζουμε τα μπισκότα με το frosting, δημιουργώντας ότι σχέδια θέλουμε. Στολίζουμε με επιπλέον γλυκίσματα και σερβίρουμε.\nQuiche με σπανάκι για τους λάτρεις της τάρτας | Γιώργος Τσούλης\nΘέλετε να κάνετε μία γευστική… ανατροπή στο φετινό εορταστικό δείπνο; Να δοκιμάσετε μία σύγχρονη συνταγή που θα ξετρελάνει τους καλεσμένους σας; Τότε πρέπει οπωσδήποτε να πραγματοποιήσετε μία quiche ή αλλιώς, τάρτα με σπανάκι!\nΘέλετε να κάνετε μία γευστική… ανατροπή στο φετινό εορταστικό δείπνο; Να δοκιμάσετε μία σύγχρονη συνταγή που θα ξετρελάνει τους καλεσμένους σας; Τότε πρέπει οπωσδήποτε να πραγματοποιήσετε μία quiche ή αλλιώς, τάρτα με σπανάκι! Πριν προχωρήσετε με την προετοιμασία, είναι σημαντικό να γνωρίζετε πως μία ισχυρή κουζινομηχανή, όπως η Chef Titanium της KENWOOD, με ειδικά σχεδιασμένα εξαρτήματα όπως ο Αναδευτήρας Κ και ο κόφτης/τρίφτης, μπορεί να σας εγγυηθεί πως η κάθε σας γαστρονομική προσπάθεια, θα είναι παιχνιδάκι και θα στεφθεί με απόλυτη επιτυχία!\nΧρόνος Εκτέλεσης: 40\n#tsoulotip: Αφήνουμε να εξατμιστεί η υγρασία από το σπανάκι για να μη μας πανιάσει το φύλλο.\nΕκτέλεση για τη ζύμη: Αδειάζουμε το αλεύρι, το αλάτι, το βούτυρο στον κάδο του μίξερ και τα χτυπάμε με το φτερό σε μέτρια ταχύτητα, μέχρι το μείγμα να μοιάζει με ψίχουλα.\nΈπειτα, ρίχνουμε το νερό και τον 1 κρόκο και ζυμώνουμε, μέχρι να γίνει ένα λείο ζυμάρι. Πλάθουμε το ζυμάρι σε σχήμα δίσκου, το τυλίγουμε με διάφανη μεμβράνη και το βάζουμε στο ψυγείο για 1 ώρα.\nΑπλώνουμε μεμβράνη πάνω από τη ζύμη και ρίχνουμε φασόλια ή φακές ώστε να καλύψουν τον πάτο. Αυτό το κάνουμε για να δημιουργήσουμε βάρος. Ψήνουμε σε προθερμασμένο φούρνο στους 160°C στον αέρα για 30 λεπτά.\nΚατόπιν, αφαιρούμε την τάρτα απ’ το φούρνο, αλείφουμε με ένα πινέλο τον άλλον κρόκο που έχουμε αραιώσει με λίγο νερό και ξαναψήνουμε στους 180°C, μέχρι να πάρει χρυσαφί χρώμα. Μόλις ετοιμαστεί, αφήνουμε στην άκρη.\nΕκτέλεση για τη γέμιση: Ζεσταίνουμε ένα βαθύ μεγάλο τηγάνι σε μέτρια προς δυνατή φωτιά, ρίχνουμε λίγο ελαιόλαδο και έπειτα το σπανάκι. Το σοτάρουμε για 1-2 λεπτά μέχρι να μαλακώσει.\nΈπειτα, προσθέτουμε το ξερό και το φρέσκο κρεμμύδι και συνεχίζουμε το σοτάρισμα ,μέχρι να εξατμιστούν τελείως τα υγρά που θα βγάλει το σπανάκι. Μόλις εξατμιστούν τελείως τα υγρά, αποσύρουμε από τη φωτιά, ρίχνουμε τον άνηθο, το τυρί κρέμα και ανακατεύουμε, μέχρι να ομογενοποιηθούν. Συνεχίζουμε προσαρμόζοντας στην κουζινομηχανή μας το εξάρτημα κόφτη/τρίφτη με τον δίσκο για ψιλό τρίψιμο και τρίβουμε την παρμεζάνα.\nΣε ένα μπολ ρίχνουμε το γάλα εβαπορέ, τα αυγά, την παρμεζάνα, αλατοπιπερώνουμε και τα ανακατεύουμε πολύ καλά, μέχρι να διαλυθούν τα αυγά.\nΣτη συνέχεια, προθερμαίνουμε το φούρνο στους 160°C στον αέρα.\nΑδειάζουμε τη γέμιση από το τηγάνι μέσα στην τάρτα, την βάζουμε στο φούρνο, όπου προσεκτικά αδειάζουμε το μείγμα με τα αυγά. Ψήνουμε για 1-1,5 ώρα μέχρι να χρυσαφίσει η τάρτα.\nΚουραμπιές: Ο «βασιλιάς» των Χριστουγέννων | Γιώργος Τσούλης\nΕδώ και δεκαετίες αποτελεί ένα από τα αγαπημένα χριστουγεννιάτικα εδέσματα και η παρουσία του έχει συνδεθεί αναπόσπαστα με τις πιο… ζαχαρένιες γιορτινές αναμνήσεις μας!\nΕδώ και δεκαετίες αποτελεί ένα από τα αγαπημένα χριστουγεννιάτικα εδέσματα και η παρουσία του έχει συνδεθεί αναπόσπαστα με τις πιο… ζαχαρένιες γιορτινές αναμνήσεις μας! Ο λαχταριστός και διαχρονικός κουραμπιές είναι ένα αρχαίο γλυκό, το οποίο έχει τις ρίζες του στην Περσία του 7ο αιώνα. Αν αποφασίσετε να τους τολμήσετε, να ξέρετε πως το μυστικό για να πετύχουν είναι το καλό χτύπημα και η Κουζινομηχανή Chef Titanium της Kenwood με τον Αναδευτήρα Κ μπορεί να σας εγγυηθεί ότι θα φτιάξετε τους καλύτερους κουραμπιέδες!\nΧρόνος Εκτέλεσης: 50\n300 γρ. φρέσκο βούτυρο, σε θερμοκρασία δωματίου\nΜόλις κάψει, προσθέτουμε σε δόσεις τα αμύγδαλα ανακατεύοντας συνεχώς, μέχρι να πάρουν ωραίο σκούρο χρώμα.\nΤα αποσύρουμε σε ένα ταψάκι με λαδόκολλα και τα αφήνουμε να κρυώσουν.\nΠροσαρμόζουμε το φτερό στο μίξερ και χτυπάμε το βούτυρο με την άχνη σε δυνατή ταχύτητα για περίπου 20 λεπτά.\nΈπειτα, ρίχνουμε τη βανίλια και το κονιάκ και συνεχίζουμε το χτύπημα σε πιο χαμηλή ταχύτητα για 10 λεπτά.\nΡίχνουμε το αλεύρι σε ένα μπολ και προσθέτουμε μέσα το baking powder μαζί με τα αμύγδαλα και ανακατεύουμε.\nΜε τη βοήθεια μίας ζυγαριάς, ζυγίζουμε σε μερίδες των 30-35 γρ. Πλάθουμε στρογγυλούς κουραμπιέδες σε μπουκίτσες και τους πιέζουμε με το δάχτυλό μας ελαφρώς στην κορυφή ώστε να γίνουν πιο πλακέ.\nΤους τοποθετούμε σε ταψί όπου έχουμε στρώσει λαδόκολλα, και τους ψήνουμε για 17 λεπτά, ανάλογα με το μέγεθος που τους πλάσαμε.\nΤους βγάζουμε απ’ τον φούρνο και τους αφήνουμε να κρυώσουν πάρα πολύ καλά.\nΑφού κρυώσουν, τους ρίχνουμε σε ένα ταψί γεμάτο άχνη.\nΤους γυρνάμε για να καλυφθούν καλά και τους μεταφέρουμε σε μία πιατέλα όπου τους σερβίρουμε σε πυραμίδα πασπαλίζοντας κάθε σειρά που βάζουμε με επιπλέον άχνη.


Περί τιμής και παρθενίας! - Sportdog.gr - Αθλητικά Νέα | Ειδήσεις | Sport\n09/12/12 - 11:08\nΠερί τιμής και παρθενίας!\nΕγώ πάλι πιστεύω ότι κακώς καλλιεργείται ένα κλίμα ότι ο Ολυμπιακός πρέπει να κερδίσει σώνει και καλά και με…διαφορά γκολ τον Παναθηναϊκό! Γράφει ο Κώστας Νικολακόπουλος.\nΔιότι, θα κερδίσει με κανένα 2-1 και μετά δεν θα το ευχαριστηθεί κιόλας (μωρέ ας έρθει νίκη και μισό μηδέν να είναι!)...\nΤα ντέρμπι φίλοι μου δεν έχουν μπέσα. Ας είσαι καλύτερος, ας είσαι φορμαρισμένος, ας είναι ο άλλος στα κάτω του. Και πάνω απ΄ όλα τέτοια ντέρμπι θέλουν τεράστια προσοχή, γιατί ο θρίαμβος από την καταστροφή έχουν πολύ μικρή διαφορά. Αν πας σε ένα ντέρμπι με τουπέ και τη μύτη ψηλά, δεν υπάρχει περίπτωση να την γλιτώσεις-θα σου την κόψει ο άλλος τη μύτη σύρριζα.\nΣτα ντέρμπι πρέπει να είσαι πρωτίστως αποφασιστικός. Άμα μπεις χαλαρός, μέχρι να καταλάβεις τι έχει γίνει, θα είσαι πίσω στο σκορ, θα κυνηγάς, θα είσαι άδειος στην άμυνά σου κι από εκεί που πας για να τον σκίσεις τον άλλο, θα έχεις πάθει τεράστια ζημιά.\nΕγώ δεν ξεχνάω ποτέ πως είχε μπει ο Ολυμπιακός το 2008 στο ντέρμπι με την ΑΕΚ στο ΟΑΚΑ. Ήταν 27η αγωνιστική, δηλαδή τέταρτη πριν το τέλος και είχε βαθμολογική διαφορά πέντε πόντων, καθώς ήταν σίγουρα κερδισμένη η υπόθεση Βάλνερ. Πάει να παίξει με την ΑΕΚ στο χαλαρό κι έφαγε τέσσερα! Από το 12 το σκορ ήταν 2-0! Άντε μετά να το γυρίσεις.\nΚι εκείνη η πολύ βαριά ήττα είχε γίνει η αφορμή για να φωνάζει η ΑΕΚ για κλεμμένο πρωτάθλημα-το τελευταίο πια πράγμα για το οποίο φωνάζει εις βάρος του Ολυμπιακού, αφού έκτοτε η καλύτερη διαφορά με την οποία τερμάτισε πίσω του ήταν 16 πόντους.\nΕνώ αν ο Ολυμπιακός είχε πάει να παίξει σοβαρά κι αποφασιστικά, θα είχε τσιμπήσει μία ισοπαλία, θα διατηρούσε το +5 και κανείς δε θα μπορούσε να πει τίποτα, καθώς κι ο τρίτος διεκδικητής εκείνη την χρονιά του τίτλου, ο Παναθηναϊκός, στο τέλος κατέρρεε, φέρνοντας 1-1 με τον Ηρακλή εντός έδρας και τρώγοντας τεσσάρα από τον ΟΦΗ στο Ηράκλειο!\nΓια να έρθουμε στο αποψινό ντέρμπι, που θα γίνει σε ένα αγωνιστικό χώρο όχι και… χαλί και πιθανόν και με βροχή: Αν μη τι άλλο περιμένουμε να δούμε ποια παρθενιά θα σπάσει!\nΔιότι, έχουμε από τη μία τη μοναδική αήττητη ομάδα του ελληνικού πρωταθλήματος, τον Ολυμπιακό κι από την άλλη μία ομάδα που φέτος σε όλες τις διοργανώσεις είναι αήττητη εντός έδρας!\nΟ Παναθηναϊκός ξεκίνησε τις φετινές εντός έδρας υποχρεώσεις του με νίκη (3-0 Μάδεργουελ), συνέχισε με έξι σερί ισοπαλίες (με Μάλαγα 0-0, Γιάννινα 1-1, Ατρόμητο 1-1, Αστέρα 0-0, Τότεναμ 1-1, Άρη 1-1, Λάτσιο 1-1) και στα τέσσερα τελευταία παιχνίδια έχει μόνο νίκες, χωρίς να δεχθεί γκολ (ΑΕΚ 1-0, ΠΑΟΚ 2-0, Μάριμπορ 1-0, Προοδευτική 4-0).\nΓια να είμαι ειλικρινής, εμένα όπως μου λέει πολλά το αήττητο του Ολυμπιακού στις 13 πρώτες αγωνιστικές της Λίγκας, μου λέει πολλά και το αήττητο του Παναθηναϊκού σε 11 εντός έδρας παιχνίδια του. Και ειδικά ότι ποτέ δεν έφαγε πάνω από ένα γκολ…\nΟι πράσινοι έχουν τεράστιο κίνητρο. Να βγάλουν έστω για ένα βράδυ από πάνω τους την φετινή ντροπή του -16. Μεγάλο κίνητρο, που γίνεται τεράστιο, όταν παίζεις μπροστά στον κόσμο σου. Οι κόκκινοι πρέπει να μπουν μέσα, αποδεικνύοντας πως έχουν κι αυτοί τεράστιο κίνητρο-την αφαίρεση κάθε άλλοθι από τον αντίπαλό τους και την απάντηση στη λάσπη που τους πετάνε τα πράσινα παπαγαλάκια. Υπάρχει λοιπόν πρωτίστως θέμα τιμής και για τους δύο μεγάλους του ελληνικού ποδοσφαίρου.\nΝα δούμε ποιος θα προασπίσει καλύτερα την τιμή του και ποια παρθενιά θα χαθεί. Αν χαθεί, γιατί πάντοτε στα ντέρμπι το πρώτο αποτέλεσμα είναι το Χ…


Αποτελέσματα διαγωνισμού κρεμών Cumaea - Cumaea\nΑποτελέσματα διαγωνισμού κρεμών Cumaea\nΆλλος ένας διαγωνισμός της Cumaea ολοκληρώθηκε! Οι νικητές θα παραλάβουν σε λίγες ημέρες τις κρέμες της επιλογής τους από την νέα μας σειρά που σε λίγες ημέρες θα είναι διαθέσιμη στο ηλεκτρονικό μας κατάστημα. Οι συμμετοχές ξεπέρασαν κατά πολύ αυτή του πρώτου μας διαγωνισμού, φτάνοντας τις 1200! Ευχαριστούμε πολύ όλους όσους πήραν μέρος και σύντομα υποσχόμαστε νέους ολόφρεσκους διαγωνισμούς για όλους!\nΤα ονόματα των τυχερών και τα σχόλιά τους είναι τα ακόλουθα:\nioanna - την κρεμα κατα της κυτταριτιδας χρειαζομαι\nvagia - loipon loipon prepei na einai oles kataplhktikes!!!!!\negw xreiazomai thn Κρέμα αναπλαστική – για ραγάδες,\ngiati meta apo duo genes h koilitsa exei ragades!!!!!!!\nkalh epiyuxia se olus mas!!!!\nCHRISTINA KLOSSOPOULOU - Θα προτιμούσα την Κρέμα για κυτταρίτιδα με διακριτικό άρωμα, 100ml\nCallie - Κρέμα ενυδατική με φράουλα! Πάντα ανοιξιάτικα αρώματα.\nΚωνσταντίνα - την ενυδατική με πορτοκάλι και γιασεμί!!!!!!!\nΕιρήνη Παλ. - Κρέμα ενυδατική με φράουλα – βανίλια, 100ml\nετσι για να μυριζω σαν την αγαπημενη μου μαρμελάδα!!!\nEVA PANAGIOTIDOY - krema gia kitaritida me diakritiko aroma-100ml\nmaria34 - Όλες οι κρέμες πρέπει να είναι υπέροχες αλλά εγώ θα διάλεγα την κρέμα\nαναπλαστική - για ραγάδες, 100ml. Πριν λίγους μήνες απέκτησα ένα πανεύμορφο\nαγοράκι οπότε η συγκεκριμένη κρέμα είναι η πιο κατάλληλη.\nΠελαγία - Κρέμα ενυδατική με βανίλια - σανταλόξυλο - μύρο, 100ml\nstella - ΠΡΙΝ 2 ΒΔΟΜΑΔΕΣ ΓΕΝΗΣΣΑ ΤΗΝ ΚΟΡΑΚΛΑ ΜΟΥ!!!!!!\nΣΤΗΝ ΕΓΚΥΜΟΣΙΝΗ ΕΒΑΛΑ ΑΡΚΕΤΑ ΚΙΛΑ ΜΕ ΑΠΟΤΕΛΕΣΜΑ ΝΑ ΜΟΥ ΜΕΙΝΟΥΝ ΚΛΗΡΩΝΟΜΙΑ ΟΙ ΑΠΑΙΣΙΕΣ ΡΑΓΑΔΕΣ, ΠΟΥ ΕΙΝΑΙ ΟΜΩΣ ΑΚΟΜΑ ΚΟΚΚΙΝΕΣ ΑΡΑ Κ ΑΝΑΣΤΡΕΨΙΜΟ….\nΔΙΑΛΕΓΩ ΛΟΙΠΟΝ ΤΗΝ ΑΝΑΠΛΑΣΤΗΚΗ ΓΙΑ ΡΑΓΑΔΕΣ….ΕΛΠΙΖΩ ΝΑ ΤΗΝ ΚΕΡΔΙΣΩ Κ ΝΑ ΕΙΝΑΙ Η ΛΥΣΗ ΣΤΟ ΠΡΟΒΛΗΜΑ ΜΟΥ……………..\nΈνα από τα πιο ευχάριστα όλων αυτών των διαγωνισμών είναι τα λόγια σας για την εταιρεία και τα προϊόντα μας. Διαβάζουμε όλα τα σχόλιά σας με προσοχή. Έτσι λοιπόν, κάθε φορά ξεχωρίζουμε τα πιο ενδιαφέροντα από αυτά και σας τα παραθέτουμε.\nΚάποια από τα εκατοντάδες σχόλιά σας που ξεχωρίσαμε:\nΚαταρχήν θα ήθελα να ευχαριστήσω πολύ τα στελέχη της cumaea που μας δίνουν αυτή την ευκαιρία να κερδίσουμε υπέροχες κρέμες!! Η αλήθεια είναι ότι σαν μυρωδιές είναι εξαιρετικές αλλά και πολύ αποτελεσματικές! Όμως έχουμε και αδυναμίες σε κάποιες ιδιαίτερες μυρωδιές! Γι’αυτό λοιπόν θα ήθελα την «Κρέμα ενυδατική με φράουλα – βανίλια»\nΗ ΕΝΥΔΑΤΙΚΗ ΦΡΑΟΥΛΑ ΒΑΝΙΛΙΑ ΕΙΝΑΙ ΤΟΣΟ ΔΡΟΣΕΡΗ ΟΣΟ ΦΑΙΝΕΤΑΙ?ΜΑΛΛΟΝ ΝΑΙ!!!\nΈχω δοκιμάσει cumaea και είναι όλα τα προϊόντα υπέροχα!! Αυτή τη φορά πόσο θα ήθελα μια κρέμα βανίλια-φράουλα!! καλή μας επιτυχία!!\nφαντάζομαι ποσο καταπληκτικές θα είναι ΚΑΙ αυτές οι κρέμες, εγώ θα ήθελα αυτήν με το πορτοκάλι και το γιασεμί (πορτοκάλι για τις αναμνήσεις και γιασεμί για τα όνειρα)…..\nτελιες κρεμουλες απο την περιγραφη μας ηρθαν οι μυρωδιες…\nελπιζω να κερδισω την Κρέμα αναπλαστική – για ραγάδες και να την δοκιμασω\nΚρέμα ενυδατική με βανίλια – σανταλόξυλο – μύρο, 100ml ouaouuuuuuuuuuuuuuuuuuuuuuu TI ΚΑΤΑΠΛΗΚΤΙΚΟ ΔΩΡΟ\nΕΙΝΑΙ ΤΕΛΕΙΟ ΤΟ ΔΩΡΟ ΣΑΣ!!! ΛΑΤΡΕΥΩ ΤΑ ΦΥΤΙΚΑ ΠΡΟΪΟΝΤΑ. ΚΑΙ ΠΟΙΑ ΝΑ ΠΡΩΤΟΔΙΑΛΕΞΩ? ΜΑΛΛΟΝ ΕΧΩ ΤΗΝ ΕΝΤΥΠΩΣΗ ΟΤΙ ΧΡΕΙΑΖΟΜΑΙ ΠΕΡΙΣΣΟΤΕΡΟ ΤΗΝ ΚΡΕΜΑ ΓΙΑ ΤΗΝ ΚΥΤΑΡΙΤΙΔΑ… ΑΛΛΑ ΚΑΙ ΠΑΛΙ ΑΝ ΚΕΡΔΙΣΩ ΟΠΟΙΑ ΚΑΙ ΝΑ ΜΟΥ ΣΤΕΙΛΕΤΕ ΕΥΧΑΡΙΣΤΙΜΕΝΗ ΘΑ ΕΙΜΑΙ…\nΕυχαριστούμε πολύ για τις τέλειες κρεμούλες που μας προσφέρετε. Εγώ θα προτιμούσα την ενυδατική με βανίλια – σανταλόξυλο – μύρο. Σε περίπτωση όμως που χρειαστεί να μου στείλετε κάποια άλλη δεν έχω πρόβλημα. Πάντως έτσι όπως φαίνονται είναι πολύ νόστιμες!!!!! Σλουπ!!!! 🙂 😛\nkatarxin sas euxaristoume polu gia tin eukairia pou mas dinete na kerdisoume mia apo tis apisteutes kremes!!\npolu 8a i8ela na kerdisw tin krema fraoula-vanilia gia na min ksekolaei o filos mou apo panw mou…\nsas euxaristoume k pali!\nεμ.. μου αρεσει πολυ το αρωμα βανιλια σανταλοξυλο και αυτο θα διαλεγα υπο φυσιολογικες συνθηκες,αλλα επειδη ερχετε το καλοκαιρακι και εχω κυταρριτιδα την ΧΡΕΙΑΖΟΜΑΙ!\nθελω απλα να πω οτι εχει πολυ καλες κηραλοιφες αυτη η εταιρεια!! εχω παρει αρκετες φορες διαφορα και σαπουνακια και κηραλοιφες και λαδακια και εχει πραγματικα πολυ καλα προιοντα!! αλλα με τις κηραλοιφες ενθουσιαστηκα!!\nΚρέμα ενυδατική με βανίλια – σανταλόξυλο – μύρο, 100ml\nμμμμ…..ήδη οσμίζομαι την απίθανη μίξη των αρωμάτων\nσας ευχαριστούμε πολύ για την ευκαιρία να δοκιμάσουμε πρώτοι τη νέα σειρά προιόντων Cumaea!!!!!!!!!!\nΚυτταριτιδα?Χμμμ το μεγαλυτερο γυναικειο προβλημα!Θα πεθαινα να δοκιμασω την <>!Χρειζομαι μια διαφορετικη κρεμα απο ολες αυτες τις κοινες της αγορας.Ενα μεγαλο ΜΠΡΑΒΟ για την ευκαιρια που μας δινετε να κερδισουμε αυτες τις καταπληκτικες απο οσο φαινονται κρεμες. 😀\nΚρέμα ενυδατική με φράουλα – βανίλια.κατι μου λεει οτι αυτη την κρεμα θα τη φαω με το κουταλάκι…..πρεπει να εχει τελειο αρωμα!!!!!!!!!!!! εξυπνα και οικονομικα για δωράκια…………\nΠολύ χαίρομαι για τις ελληνικές ποιοτικές προσπάθειες, ειδικά σε αυτούς τους δύσκολους καιρούς! Εύχομαι καλή επιτυχία! Αν κέρδιζα θα προτιμούσα την ενυδατική κρέμα με βανίλια – σανταλόξυλο – μύρο. Ευχαριστώ!\nΠαρόλο που τρελαίνομαι για φυσικά προϊόντα και τα αρώματά τους ξεπηδούν από την οθόνη μου και με αποπροσανατολίζουν, ο καιρός επιβάλει την κρέμα της κυτταρίτιδας νομίζω………


Ξυδάκης: ΣΥΡΙΖΑ και Αλ. Τσίπρας η πλέον αξιόπιστη λύση διακυβέρνησης\n«Υπάρχει μια διελκυστίνδα μέσα στην ΕΕ και την Κομισιόν. Πάμε για ευρωεκλογές. Ο φόβος όλου του δημοκρατικού συστήματος είναι η άνοδος της ακροδεξιάς» είπε ο βουλευτής της Β΄ Αθηνών και κοινοβουλευτικός εκπρόσωπος του ΣΥΡΙΖΑ, Νίκος Ξυδάκης, μιλώντας στην τηλεόραση του ΑΝΤ1.\n«Η πρόταση του ΣΥΡΙΖΑ για την αναθεώρηση του συντάγματος είναι η λογική συνέχεια μιας πορείας με ειλικρίνεια και τόλμη», ανέφερε, μιλώντας στην Ολομέλεια, ο κοινοβουλευτικός εκπρόσωπος του ΣΥΡΙΖΑ Νίκος Ξυδάκης.\nΞυδάκης: Η ΝΔ έχει μπει σε ακροδεξιά διολίσθηση\n«Η ΝΔ έχει μπει σε ακροδεξιά διολίσθηση», ανέφερε ο κοινοβουλευτικός εκπρόσωπος του ΣΥΡΙΖΑ, Νίκος Ξυδάκης, μιλώντας στην Ολομέλεια, κατά τη συζήτηση για την κύρωση του «Πρωτοκόλλου ένταξης της Βόρειας Μακεδονίας στο ΝΑΤΟ».\nΞυδάκης σε Γεννηματά: Τα κόμματα διαλύονται όταν δεν έχουν τίποτα να πουν\n«Τα κόμματα διαλύονται όταν δεν έχουν τίποτα να πουν». Αυτό τόνισε ο κοινοβουλευτικός εκπρόσωπος του ΣΥΡΙΖΑ Νίκος Ξυδάκης σχολιάζοντας τις κατηγορίες της προέδρου της ΔΗΣΥ Φώφης Γεννηματά ότι ο πρωθυπουργός προσπαθεί να διαλύσει το κόμμα της.\n"Αυτό που αλλάζει είναι ότι σε ένα μεγάλο βαθμό αίρεται η καταδυνάστευση από τις μνημονιακές επιταγές και από τις συμφωνίες με τους δανειστές όσο έτρεχαν τα μνημόνια, άρα η ελληνική κυβέρνηση έχει πολύ μεγαλύτερους βαθμούς ελευθερίας και στα δημοσιονομικά και σε άλλους τομείς. Αυτό είναι ένα μεγάλο βήμα", τόνισε ο κοινοβουλευτικός εκπρόσωπος του ΣΥΡΙΖΑ, Νίκος Ξυδάκης.\nΞυδάκης: Λυσσομανούν οι δηλωμένοι εχθροί της Δημοκρατίας\nΞυδάκης αδειάζει Πολάκη: «Άστοχη» η δήλωση για «νεκρούς που θολώνουν την αποτελεσματικότητα του κράτους»\nΣε δημόσια αποδοκιμασία της προκλητικής δήλωσης του αναπληρωτή υπουργού Υγείας Παύλου Πολάκη ότι «οι νεκροί στο Μάτι "θολώνουν" την αποτελεσματικότητα του κράτους» προχώρησε ο κοινοβουλευτικός εκπρόσωπος του ΣΥΡΙΖΑ Νίκος Ξυδάκης μέσω του ρ/σ ΘΕΜΑ 104,6.\nΤο μουσικό έργο « Απόκοπος ή Σπιναλόγκα» στο νησάκι - σύμβολο πόνου, απομόνωσης και μαρτυρίου\nΞυδάκης: Aποστάτες και... αποστάσεις απο το ιστορικό καθήκον\n«Δεν υπάρχουν μόνο αποστάτες. Υπάρχουν και αυτοί που παίρνουν αποστάσεις από το ιστορικό καθήκον. Και το ιστορικό καθήκον στη μεταμνημονιακή Ελλάδα, είναι παραγωγική ανοικοδόμηση, κοινωνική ανασυγκρότηση, να δώσουμε σχέδιο και ελπίδες στις νεότερες γενιές» ανέφερε ο κοινοβουλευτικός εκπρόσωπος του ΣΥΡΙΖΑ Ν. Ξυδάκης μιλώντας στην Ολομέλεια.\nΞυδάκης: Μπορεί να ήρθε ο καιρός να ξανασυζητήσουμε κάποια πράγματα με τους ΑΝΕΛ!\n"Η συνεργασία με τους ΑΝΕΛ έχει δώσει αποτελέσματα αλλά μπορεί να ήρθε ο καιρός να ξανασυζητήσουμε κάποια πράγματα", εκτίμησε ο κοινοβουλευτικός εκπρόσωπος του ΣΥΡΙΖΑ, Νίκος Ξυδάκης, αναφερόμενος στο μέλλον της συνεργασίας των δυο κομμάτων, καθώς αυξάνεται ο αριθμός των ζητημάτων που διαφωνούν, ενώ δεν λείπουν και οι δημόσιες αντιπαραθέσεις στελεχών.\nΣκληρή κριτική ασκεί ο γνωστός συγγραφέας και πρώην βουλευτής Πέτρος Τατσόπουλος στον άνθρωπο που πέταξε καφέδες και νερά στους βουλευτές του ΣΥΡΙΖΑ Νίκο Φίλη και Νίκο Ξυδάκη σε διαδήλωση υπέρ της Ηριάννας.


Νουά με μανιτάρια αλά Pandespani | κουζινα , συνταγες , κρέας | womenonly.gr\nΝουά με μανιτάρια αλά Pandespani\nΚάθε αναφορά στο νουά με πάει αυτόματα σε οικογενειακά τραπέζια των παιδικών χρόνων και ειδικά στη μητέρα μου, την περιβόητη Ηώ, να’ ναι καλά στα 80τόσα της ως ακούραστη γιαγιά.\nΗ μάνα μου, το στερνοπαίδι μετά από τρεις γιούς, μεγάλωσε ως κέντρο της προσοχής μιας εύπορης -κατά καιρούς- αθηναϊκής οικογένειας με ρίζες απ' τη Σμύρνη. Όλοι της έκαναν τα χατίρια και την είχαν στα ώπα-ώπα. Έτσι, αφενός ανέπτυξε ιδιοτροπίες που είναι γραφικές (π.χ «δεν τρώω τα 'μαύρα'» = σκουρόχρωμα εδέσματα πάσης φύσεως), αφετέρου από μικρή απέφυγε να κάνει πράγματα τα οποία άλλοι έκαναν γι’ αυτή. Το μαγείρεμα το είχε αναλάβει η γιαγιά Ναυσικά, που ήταν κοσμογυρισμένη και μορφωμένη Σμυρνιά και πραγματικά άπαιχτη μαγείρισσα (συνταγές της ελαφρά πειραγμένες έχουν ήδη δημοσιευθεί στο pandespani - βλ. ντοματοπιπεριές γεμιστές και κρεμμυδοντολμάδες). Η μάνα μου δεν είχε ασχοληθεί με το σπορ μέχρι ν’ αρρωστήσει η γιαγιά παρότι την παρατηρούσε και μάθαινε σιωπηλά χωρίς η ίδια να πλησιάζει σε εστίες και φούρνους. Αναπάντεχα όμως και προς ευχάριστη έκπληξη όλων, όταν ήρθε η σειρά της ν’ αναλάβει το πόστο, η γαστρονομική απόλαυση της οικογένειας παρέμεινε στα υψηλά επίπεδα της γιαγιάς.\nΤο πρώτο που μετράει στο νουά (noix de veau = top rump), ως γνωστόν, είναι η ποιότητα του κρέατος. Όσο καλός μάγειρας και να είσαι, ειδικά αυτό το κομμάτι «δεν σώνεται» αν δεν είναι καλό. Κι αυτό συμβαίνει ακριβώς λόγω της φυσιολογίας του κομματιού. Το νουά είναι ένας πίσω εσωτερικός μυς που βρίσκεται πριν την ουρά του ζώου και ο οποίος χρησιμοποιείται πολύ για την κίνησή της. Έχετε δει πόσο συχνά οι αγελάδες κουνάνε την ουρά τους για να διώξουν τα έντομα που τις γαργαλάνε. Είναι ένας εξασκημένος, γραμμωμένος μυς χωρίς λίπος, κάτι που καταχωρείται στα θετικά αλλά μαγειρεμένο το κομμάτι μπορεί να είναι ιδιαίτερα σκληρό. Προσωπικά έχω πετάξει νουά κατσαρόλας τρεις φορές τα τελευταία 20 χρόνια λόγω σκληρότητας και έντονων ινών, έχοντάς το αγοράσει από σουπερμάρκετ (χωρίς να είναι σιτεμένο σωστά) και έμαθα πιά να προσέχω.\nΠαρέλαβα λοιπόν ένα νουά (της φωτό) από μεγάλο μοσχάρι Aubrac σιτεμένο τρεις ολόκληρες εβδομάδες από τον επίσημο προμηθευτή μας τη Φάρμα Μπράλου, που έχει ανεβάσει τη τελευταία χρονιά την κρεατοφαγική μας εμπειρία κατακόρυφα. Σ’ αυτή την κορυφαία επιλογή -πόσω μάλλον σε νορμάλ κομμάτια του εμπορίου με ελάχιστο ή καθόλου σίτεμα- θα πρέπει κανείς να προσέξει τεχνικά τα 5 σημεία που ακολουθούν και εξηγούνται αναλυτικά:\n3. Να μαγειρευτεί αργά και όχι υπερβολικά (από medium έως well done - με την διεθνή έννοια του όρου, όχι την ελληνική «άστο εκεί να βράζει να μαλακώνει»...)\nΕίναι προφανές πως αν πάρετε νουά από μοσχάρι γάλακτος θα είναι βέβαια πιο μαλακό, αλλά πολύ πιο άγευστο και βέβαια οι χρόνοι της συνταγής θα πρέπει να μειωθούν ίσως και στο μισό, ανάλογα με την διάμετρο του κομματιού. Το κομμάτι της συνταγής είχε ωμό 12εκ. διάμετρο περίπου (με το συμπάθιο, που λένε...). Σκεφτείτε ότι όλο το παιχνίδι είναι να φτάσει σιγά-σιγά η θερμότητα στο κέντρο για να ανεβάσει τη θερμοκρασία που χρειάζεται ώστε να βγει medium (53°-57° C) ή well done (62°-67°C). Μην ξεχνάτε επίσης ότι αφού το κρέας βγει απ’ την κατσαρόλα, η θερμότητα απ’ έξω προς τα μέσα συνεχίζει να μεταφέρεται για αρκετή ώρα σε ένα τόσο ογκώδες κομμάτι, άρα η εσωτερική θερμοκρασία (στο κέντρο του εκτός κατσαρόλας) θα ανέβει εντέλει περίπου άλλους 5°C, μέχρι να κρυώσει ενιαία όλο μαζί. Αν θυμάστε από τη φυσική στο σχολείο και το κεφάλαιο της θερμότητας, να μια περίπτωση που αποδεικνύεται χρήσιμη στην κατανόηση της μαγειρικής καθημερινότητάς μας.\nΠροετοιμασία: 1 ώρα και 40 λεπτά περίπου συν ο χρόνος για να κρυώσει το κρέας και να κοπεί. Μπορείτε να το κάνετε και την προηγουμένη (ή και νωρίτερα) αφήνοντας το δέσιμο της σάλτσας για την ημέρα που θα σερβιριστεί. Εύκολη συνταγή.\n1.5 κ. νουά μοσχαρίσιο από Φάρμα Μπράλου\n50 ml ελααιόλαδο\nΠροετοιμάζετε κρέας και μανιτάρια: Βγάλτε το νουά απ' το ψυγείο και τη συσκευασία του τουλάχιστον 2-3 ώρες πριν το μαγειρέψετε, ώστε να αποκτήσει ολόκληρο (από τους 4°C) ενιαία θερμοκρασία δωματίου. Σκουπίστε το με χάρτινη πετσέτα να είναι εντελώς στεγνό.\nΜουλιάζετε τα αποξηραμένα πορτσίνι σε λίγο (200 ml περίπου) απ’ το βραστό νερό.\nΜαγειρεύετε το κρέας: Σε μεγάλη κατσαρόλα και δυνατή φωτιά βάζετε το λάδι να κάψει. Ακουμπάτε με προσοχή το στεγνό κρέας (αν ήταν υγρό θα πιτσιλούσε λάδι παντού) και το τσιγαρίζετε από κάθε πλευρά του, 5-6 λεπτά συνολικά, γυρνώντας το ανά 1-2 λεπτά, μέχρι να πάρει μελί χρώμα παντού, περιλαμβανομένης της στρογγυλής πλευράς. Αυτή η πρώτη διαδικασία τσιγαρίσματος είναι που ενισχύει την κρεάτινη γεύση του.\nΧαμηλώνετε τη φωτιά και με προσοχή (μην πιτσιλιστείτε με καυτό λάδι) ρίχνετε το κρασί και αφήνετε για 2’ να εξατμιστεί το αλκοόλ και να μείνει η γεύση. Προσθέτετε τα υπόλοιπα 300 ml βραστό νερό και ανά 15’ το γυρνάτε 2 φορές. Στη μισή ώρα (η εσωτερική θερμοκρασία στο κέντρο είναι στους 32°C-35°C) προσθέτετε τα υπόλοιπα υλικά (μανιτάρια, μουστάρδα, εστραγκόν ή δεντρολίβανο, αλάτι και πιπέρι), πάντα σε πολύ σιγανή φωτιά.\nΚόβετε το κρέας σε φέτες: Όταν το κρέας έχει κρυώσει (και μόνον τότε, αλλιώς θα χάσει όλα τα υγρά του) το κόβετε με κοφτερό μαχαίρι σε όσο το δυνατόν λεπτότερες φέτες. Οι λεπτές φέτες (κάθετα στο νουά) σπάνε τις μυικές ίνες και βοηθάνε ένα μασίφ κομμάτι κρέατος να μασιέται εύκολα.\nΖεσταίνετε το κρέας και δένετε τη σάλτσα: Βάζετε τη σάλτσα με τα μανιτάρια σε ήπια φωτιά να ζεσταθεί. Σε λογική τεχνικής roux βγάζετε ένα κύπελλο με ζεστή σάλτσα και προσθέτετε σ’ αυτό μια κουταλιά αλεύρι και μια κουταλιά βούτυρο. Ανακατεύετε καλά μέχρι να έχετε ένα παχύρρευστο υγρό και το προσθέτετε στη σάλτσα. Δυναμώνετε τη φωτιά, ανάβετε και τον εξαεριστήρα στο δυνατό για να βοηθήσει στην εξάτμιση των υγρών και ανακατεύετε συνέχεια με το σύρμα τη σάλτσα να μειωθεί και να αρχίζει να πήζει. Μετά 5'-8' που η σάλτσα αρχίζει να αποκτά πυκνότητα, αφαιρείτε τα ζεστά μανιτάρια, χαμηλώνετε τη θερμοκρασία και προσθέτετε τις φέτες του κρέατος για να ζεσταθούν ευγενικά. Σε 3' τις αφαιρείτε (αν τις αφήσετε περισσότερο θα αρχίσουν να ξαναμαγειρεύονται) και τις βάζετε σε σκεύος σερβιρίσματος. Προσθέτετε γύρω τα μανιτάρια και περιχύνετε το σύνολο με τη μισή σάλτσα. Την υπόλοιπη την σερβίρετε σε σαλτσιέρα χωριστά.\nΣερβίρισμα: Σε πιατέλα ή πυρίμαχο σκεύος που να χωράει όλο το νουά. Βάζετε σε κάθε πιάτο 2-3 φέτες και μανιτάρια με σάλτσα. Σερβίρεται με ρύζι, πουρέ, μακαρόνια, πατάτες βραστές ή τηγανητέςπάνω στα οποία βάζουμε σάλτσα ή και ριζότο Milanese (με σαφράν) στο οποίο δεν προσθέτουμε σάλτσα. Συνοδεύεται από πράσινη ή βραστή σαλάτα.


Είναι το «Στο Παρά Πέντε» σύμβολο μικροαστισμού; | Σκέψεις ενός ντροπαλού-Μπλο(γ)κ σκεψογραφίας\nΕίναι το «Στο Παρά Πέντε» σύμβολο μικροαστισμού;\nΗ σειρά Στο Πάρα Πέντε με είχε ενθουσιάσει από το πρώτο επεισόδιο, αφού ήδη από αυτό είχα γελάσει με την καρδιά μου. Δεν θα σάς πω ψέμματα, πολλές φορές την ροή της ιστορίας στο σοβαρό κομμάτι (δηλ. δολοφονία, πτώση αεροπλάνου και έρευνες των «πέντε») την χάνω. Όμως, όλα τα υπόλιπα είναι τόσο καρτουνίστικα, φέρνουν τόσο πολύ γέλιο τις περισσότερες φορές, που και τίποτα να μην καταλαβαίνεις από την υπόθεση αξίζει να τα βλέπεις για αυτά και για να γελάς. Υποθέτω, επίσης, ότι οι περισσότεροι θα έχετε παρατηρήσει ότι χρησιμοποιούνται στοιχεία, που θυμίζουν καρτούν (π.χ το χέρι του κακού στον πρώτο κύκλο και ο συνειρμός με τον Αστυνόμο Σαΐνη), ενώ η ομάδα των Πέντε μάς θυμίζει εφηβική λογοτεχνία μυστηρίου.\nΛόγω των ιδιαιτέρων συνθηκών φέτος, πολλές φορές δεν έχω την δυνατότητα να δω την σειρά. Αναγκαστικά, λοιπόν, έχω αποστασιοποιηθεί και αυτή η αποστασιοποίηση σε κάνει να βλέπεις τα πράγματα με άλλο μάτι.\nΕάν και η σειρά συνεχίζει να μού αρέσει και να την βρίσκω αστεία και διασκεδαστική, έχω προβληματισθεί με το εξής: Στην σειρά βλέπουμε ότι ο Πρωθυπουργός ήταν μέλος συμμορίας δολοφόνων, μαζί του ένας από τους μεγαλύτερους εκδότες, το ίδιο και κάποιος μεγαλοδικηγόρος. Άνθρωποι με επίσημα ή ανεπίσημα θεσμικά αξιώματα αποδεικνύονται σκοτεινότεροι από την ίδια την νύχτα. Ο δε πατέρας της Ντάλιας, αποκαλύφθηκε σε ένα από τα τελευταία επεισόδια, ότι μάλλον δεν απέκτησε και με πολύ τίμιο τρόπο τα λεφτά του και την οικονομική του αυτοκρατορία. Με λίγα λόγια διακρίνω την «λογική» του, «όλοι οι ‘μεγάλοι’ είναι σκάρτοι», «κάτι θα έκανε για να αποκτήσει λεφτά, φήμη κλπ», κλπ.\nΜήπως, λοιπον, η σειρά αντί να είναι νέα φρέσκια και δροσερή, δεν είναι τίποτα άλλο παρά βήμα έκφρασης του νεοελληνικού μικροαστισμού;\nPosted by Ντροπαλός on Τρίτη, 22, Μαΐου, 2007 in Χωρίς κατηγορία and tagged ΚΙΝΗΜΑΤΟΓΡΑΦΟΣ ΚΛΠ, ΠΟΛΙΤΙΚΗ, Τα μικρά.\nΤετάρτη, 23, Μαΐου, 2007 στο 01:05\nΠάντως προσωπικά έχω γελάσει αρκετά και φαίνεται ότι μάλλον αυτό έχω ανάγκη να πάρω από την εν λόγω σειρά. Από κει και μετά νομίζω ότι έτσι και αλλιώς δεν διεκδικεί θέση σίριαλ με στόχο την πολιτική μας διαπαιδαγώγηση. Ο καθένας ανάλογα με τις πολιτικές του θέσεις που επιλέγει για την πραγματική ζωή ίσως δίνει και ανάλογες ερμηνείες στην εν λόγω σειρά. Πάντως προσωπικά επίσης δίνω ελάχιστη σημασία στη «σοβαρή» ιστορία της σειράς και προτιμώ να παραμένω στις ωραίες και κωμικές ατάκες, στο πρωταγωνιστικό, έστω με καρτουνίστικο τρόπο, χτίσιμο όλων των χαρακτήρων και σε ό,τι ενώνει την παρέα των πέντε με τις αλλοπρόσαλλες ταξικές, κοινωνικές κλπ καταγωγές. Και αυτό που ενώνει νομίζω δεν είναι τόσο το ξεκαθάρισμα του υποτιθέμενου εγκλήματος, αλλά η ίδια η περιπέτεια που οδηγεί τους ήρωες να αλληλεπιδρούν μεταξύ τους. Αυτό τουλάχιστον έχω εισπράξει προσωπικά. Από εκεί και μετά δεν ξέρω αν είναι μόνο μικροαστική αντίληψη το θέμα της «βρώμικης» διαδικασίας απόκτησης πολλών χρημάτων και δύναμης. Μη μου πεις ότι αρκεί ο προσωπικός κόπος και μόνο για κάτι τέτοιο, διότι θα το θεωρήσω αφελές. Να δεχθώ την εξυπνάδα, τις συγκυρίες, την ευρηματικότητα, την κληρονομιά, τους νόμους της ελεύθερης αγοράς που εννοούν την γέννηση και το κάρπωμα υπεραξίας οκ, αλλά αν ήταν μόνο με κόπο θα είμασταν όλοι τώρα δισεκατομυριούχοι τουλάχιστον… Φυσικά μέσα σε αυτό το πακέτο συχνά δεν απουσιάζουν και οι «βρώμικες» διαδικασίες πέρα από τους θεμιτούς κανόνες του παιχνιδιού… Το αρνείσαι αυτό;\nΤετάρτη, 23, Μαΐου, 2007 στο 15:10\nκαι εγώ κυρίως για το κωμικό και όχι για το σοβαρό στοιχείο βλέπω την σειρά, όπως έχω την αίσθηση όλοι.\nΔεν διαφωνώ ότι υπάρχουν περιπτώσεις, όπου η απόκτηση πλούτου και δύναμης δεν γίνονται με «τον σταυρό στο χέρι» μόνο, αλλά ακολουθούνται και άλλες μέθοδοι.\nΕκεί, που διαφωνώ είναι στην αντίληψη ότι επικρατούν εξ ορισμού οι άλλες μέθοδοι.\nΤετάρτη, 30, Μαΐου, 2007 στο 20:27\nμήπως όμως είναι και λίγο βγαλμένη από τη ζωή; λίγοι είναι οι πολιτικοί / δημοσιογράφοι / μεγιστάνες που είναι όντως πολύ βρώμικοι;\nΠέμπτη, 31, Μαΐου, 2007 στο 16:43\nΠαρασκευή, 1, Ιουνίου, 2007 στο 10:20\nΑ! Ακόμα πιο φωτεινό και όμορφο layout. Νομίζω το χρειαζόσουν… Προδιαθέτει πολύ όμορφα τον αναγνώστη. Μεγιά!\nΟ/Η Κορώμπος λέει:\nΤετάρτη, 6, Ιουνίου, 2007 στο 08:46\nΕίναι ξεκάθαρο ότι ελάχιστοι ισχυροί πέτυχαν όσα πέτυχαν χωρίς βρωμιές…\nΕπίσης,τι είναι μικροαστισμός?Μήπως είναι το αντίθετο του μεγαλοαστισμού?\nΤετάρτη, 6, Ιουνίου, 2007 στο 14:20\nΜήπως υπεργενικεύετε με αυτό που γράφετε περί επιτυχιών και βρωμιάς;\nΤρίτη, 19, Ιουνίου, 2007 στο 00:03\nΔιαβάστε λίγο martiano reguini και θα καταλάβετε!\nΟ/Η dredd λέει:\nΤετάρτη, 20, Ιουνίου, 2007 στο 09:06\nΟσον αφορα το θεμα της πλοκης νομιζω οτι σε μια κατα βαση κωμικη σειρα το «σοβαρο» κομματι δεν μετραει ειναι απλως γεμισμα.\nΕπισης το τρυκ με τον διαφθαρμενο πρωθυπουργο ειναι κλοπυ πειστ απο τον πεμτο κυκλο του 24 οπου ο προεδρος των ΗΠΑ παρουσιαζεται ως ιθυνων νους συμμοριας δολοφονων, με την διαφορα οτι εκει ειναι αληθοφανες


ΓΑΪΔΟΥΡΙΣΤΑΣ: ..ΚΑΙ ΤΑ ΔΙΚΑ ΜΑΣ ΓΑΪΔΟΥΡΙΑ .. ΚΟΙΜΟΥΝΤΑΙ...\nΤΟΥΡΚΟΣ ΕΓΙΝΕ ΔΙΣΕΚΑΤΟΜΜΥΡΙΟΥΧΟΣ ΠΟΥΛΩΝΤΑΣ… ΕΛΛΗΝΙΚΟ ΓΙΑΟΥΡΤΙ!\nΣτη λίστα του Bloomberg με τους πλουσιότερους ανθρώπους του κόσμου βρίσκεται και ο τούρκος μετανάστης στην Αμερική, Χαμντί Ουλούκαγια. Ο 40χρονος «έβγαλε» 1.1 δις ευρώ πουλώντας δήθεν… ελληνικό γιαούρτι ονόματι «Τσομπάν».\nΑφού πλούτισε, γνωστή ελληνική εταιρία γιαουρτιών κινήθηκε δικαστικά εναντίον του, ζητώντας να μην χρησιμοποιεί πια την περιγραφή «ελληνικό γιαούρτι».\nΩστόσο, ο δισεκατομμυριούχος έχει ήδη κάνει «τρελές» πωλήσεις και το γιαούρτι είναι το Νο 1 στις ΗΠΑ. Ο ίδιος υποστηρίζει ότι «ελληνικό γιαούρτι» δεν το χρησιμοποιεί λόγω καταγωγής, αλλά λόγω τρόπου στραγγίσματος.\nΗ δίκη για να διαγραφεί από την πώληση των προϊόντων η επιγραφή «ελληνικό γιαούρτι» θα γίνει στις 13 Φεβρουαρίου.


Τα παιδιά δεν οφείλουν στους γονείς περισσότερα από αυτά που οφείλουν οι γονείς στα παιδιά - Εναλλακτική Δράση\nΠόσες φορές δεν έχουμε ακούσει γονείς να λένε στα παιδιά τους, “εγώ θυσιάζομαι για εσένα”, “θα έπρεπε να έχω χωρίσει, αλλά εξαιτίας σου παρέμεινα παντρεμένη”, “αγωνίζομαι για να σε σπουδάσω”.\nΦράσεις οι οποίες προσπαθούν ενδόμυχα να κατευθύνουν το παιδί εκεί που θέλουν οι γονείς, να του δημιουργήσουν ενοχικά σύνδρομα και να μεταφέρουν σε εκείνο την ευθύνη για μία απόφαση του γονιού. Ο γονέας που καταφεύγει σε αυτές τις φράσεις χειρισμού, στην ουσία επιθυμεί να αποδώσει ευθύνες στο παιδί για τις δικές του λανθασμένες επιλογές και απλώς δε θέλει να αποδεχτεί πως το λάθος βαραίνει εκείνον.\nΔεν ευθύνεται το παιδί αν ο γονιός ήταν δυστυχισμένος ή αν αποφάσισε να παραμείνει σε έναν προβληματικό γάμο. Κανένα παιδί δε συναινεί στο να έρθει σε αυτό τον κόσμο, δεν έχει λόγο για το αν επιθυμεί να έρθει, ούτε και για το περιβάλλον που θα κληθεί να βρεθεί.\nΕίναι στην ουσία ένα πλάσμα που δημιουργείται επάνω σε μία στιγμή έξαρσης και πάθους και έρχεται στη ζωή αυτή μετά από ενέργειες άλλων. Άρα, ο γονιός έχει την ηθική υποχρέωση να παρέχει στο παιδί του τα απαραίτητα για τη σωματική και ψυχική του υγεία, συνθήκες αξιοπρεπούς διαβίωσης και περιβάλλον με αγάπη.\nΟ γονιός οφείλει να τα παρέχει όλα αυτά, χωρίς να ασκεί εξουσία στο παιδί ή να προσπαθεί να του δημιουργήσει συμπλέγματα ενοχής. Ακόμα κι αν ένας γονιός πέρασε πολλά για να μεγαλώσει ένα παιδί, αυτό ήταν μία δική του επιλογή και όχι του παιδιού, το οποίο δεν είχε καν λόγο σε όλο αυτό.\nΜέχρι το παιδί να φτάσει στην ηλικία της ενηλικίωσης και της αυτονομίας, ο γονιός θεωρεί υποχρέωση να θέλει και να προσπαθεί για τα παιδιά του το καλύτερο. Αυτό δεν είναι κάτι για το οποίο να πρέπει να ζητάει αναγνώριση και επιβράβευση, αλλά ηθική υποχρέωση του ίδιου. Τα παιδιά δεν οφείλουν στους γονείς περισσότερα από αυτά που οφείλουν στην πραγματικότητα, οι γονείς στα παιδιά.\nmsnΓονείςΔημοφιλή άρθραΔιάβασέ το!Παιδιά


Live: Η συζήτηση στη Βουλή για την πρόταση μομφής της ΝΔ - iNotos.gr\nLive: Η συζήτηση στη Βουλή για την πρόταση μομφής της ΝΔ\nΤην άμεση συζήτηση της πρότασης δυσπιστίας εναντίον της από την ΝΔ επέλεξε η κυβέρνηση, παρά την δυνατότητα που έχει να ξεκινήσει την διαδικασία δύο μέρες μετά την υποβολή της. ‘Ετσι, όπως ανακοίνωσε ο πρόεδρος της Βουλής, Νίκος Βούτσης, μετά από απόφαση του πρωθυπουργού και της κυβέρνησης, η συζήτηση να ξεκινήσει σήμερα κιόλας, στις 6 το απόγευμα.\nΟ αρχηγός της ΝΔ, Κυριάκος Μητσοτάκης κατέθεσε την πρόταση αμέσως μετά το πέρας της ονομαστικής ψηφοφορίας επί του πολυνομοσχεδίου, το οποίο υπερψηφίστηκε με 154 υπέρ.\nΤο καθεστώς που διέπει τη διαδικασία της πρότασης μομφής περιγράφεται στο άρθρο 84 του Συντάγματος και με πιο αναλυτικό τρόπο στο άρθρο 142 του Κανονισμού της Βουλής. Η συζήτηση για την πρόταση δυσπιστίας θα πρέπει να τελειώσει το αργότερο τη 12η νυχτερινή της τρίτης ημέρας από την έναρξή της και να ακολουθήσει ονομαστική ψηφοφορία.\nΗ πρόταση δυσπιστίας, βασει του κανονισμού, γίνεται δεκτή μόνo εάν εγκριθεί από την απόλυτη πλειoψηφία τoυ όλoυ αριθμoύ των βoυλευτών, δηλαδή από 151 βουλευτές. Υπογραμμίζεται, ότι δεν μπορεί να υποβληθεί εκ νέου πρόταση μομφής, εάν δεν έχει συμπληρωθεί χρόνος έξι μηνών, από την απόρριψη προηγούμενης όμοιας πρότασης, εκτός αν υπογράφεται από την απόλυτη πλειοψηφία του όλου αριθμού των βουλευτών.\nΣυνεχίζουν να γοητεύουν τα γλυπτά στην παραλία της...\nΝ. Κοτζιάς: Το «ΠΡΑΤΤΩ» είναι κομμάτι του λαϊκού...


"Πειραιάς βαθύς"* : Στήριγμα ή πρόβλημα το «σύστημα Μαρινάκη» για τον Μητσοτάκη; - Ανοιχτό Παράθυρο\nHomeΑπόψεις«Πειραιάς βαθύς»* : Στήριγμα ή πρόβλημα το «σύστημα Μαρινάκη» για τον Μητσοτάκη;\nΩς επιχειρηματίας ο Βαγγέλης Μαρινάκης δεν έχει συμφέροντα στον ελληνικό χώρο. Αλλά ξεχωρίζει στον εγχώριο επιχειρηματικό κόσμο για δυο θέματα: Το ένα είναι η οικονομική του επιφάνεια και η ανεξάντλητη ρευστότητα. Το άλλο είναι οι εκκρεμότητες του με τη Δικαιοσύνη.\nΑπέδειξε το πρώτο με τον Ολυμπιακό -που είναι το πάθος του. Στο δεύτερο η απόδειξη προήλθε από την επιλογή του να αποκτήσει, όσο-όσο, μέσα ενημέρωσης. Δεν θέλει να γίνει εκδότης. Αλλά πείσθηκε από κάποιους ότι είναι ασπίδα. Μάλλον το αντίθετο συμβαίνει, αλλά αυτό είναι άλλη υπόθεση.\nΉδη έχει ξεγράψει τη Θεσσαλονίκη, όπου δεν μπορεί καν να βρει υποψήφιο. Η Αθήνα δεν είναι ξεγραμμένη έτσι κι αλλιώς: φιλοδοξεί να την πάρει η Ντόρα μέσω του γιου της, που από προσωπικός του αντίπαλος έγινε και κομματικός δελφίνος. Μένει ο Πειραιάς.\nΜπρος γκρεμός και πίσω ρέμα. Διάλεξε το ρέμα. Ενώ ενδιαφερόμενος ήταν και ο Βασίλης Μιχαλολιάκος, που δεν μασάει , τον παρέκαμψε γιατί είναι καραμανλικός και έριξε στην αρένα τον αξιοπρεπή Βασίλη Κροκίδη.\nΜέσα σε 48 ώρες όλα τινάχτηκαν στον αέρα. Και αυτός και ο υποψήφιος του έκαναν πίσω -για λόγους που ξέρουν καλύτερα οι ίδιοι -και γελάει κάθε πικραμένος στον Πειραιά.\nΤο «σύστημα Μαρινάκη» κινήθηκε ως τώρα ως στήριγμα του Κυριάκου. Τώρα είναι πρόβλημα. Και στη συνέχεια μπορεί να είναι αντίπαλος. Ούτε ψύλλος το κόρφο του. Ή αλλιώς: όταν είσαι οριακός στην πολιτική, δεν πας μακριά.\n-* Ο τίτλος από το νέο βιβλίο του Διονύση Χαριτόπουλου- Εκδόσεις Τόπος\nΥΓ. Μια συντηρητική εφημερίδα μίλησέ για «παράγκες της διαπλοκής». Λάθος. Ο Βαγγέλης Μαρινάκης μπορεί να είναι οτιδήποτε, αλλά διαπλεκόμενος δεν είναι -με την έννοια να αξιοποιεί τα ΜΜΕ και δι αυτών τους πολιτικούς για να γίνει προμηθευτής του δημοσίου. Τα δικά του λεφτά διαθέτει…


Ο Dr. Gregory λίγο πριν το «House» (Video)\nLavart Group 29/06/2017\nΗ καριέρα του James Hugh Calum Laurie μπορεί να ξεκίνησε το 1975, όμως απογειώθηκε με τη συμμετοχή του στην βραβευμένη πολλάκις σειρά House (2004-2012). Μετά από 176 επεισόδια, δε μπορούμε να φανταστούμε κάποιο άλλο πρόσωπο για το ρόλο του Dr. Gregory House.\nΗ ιδιαιτερότητα στην ερμηνεία του πιο αντικοινωνικού ιατρού που εμφανίστηκε ποτέ σε τηλεοπτική σειρά με αντικείμενο τις ιατρικές υποθέσεις, ήταν εμφανής από την πρώτη στιγμή που δοκιμάστηκε για το συγκεκριμένο ρόλο. Η φυσικότητα του ηθοποιού, αλλά κυρίως το γεγονός ότι έδωσε χαρακτήρα στον ίδιο το ρόλο μπορούν να επιβεβαιωθούν από το παρακάτω βίντεο, στο οποίο είναι καταγεγραμμένη η πρώτη ακρόαση του Hugh Laurie για την εν λόγω σειρά.\n[dropcap size=big]Η[/dropcap] κασέτα με το δοκιμαστικό του Hugh, κατέφτασε στα χέρια των παραγωγών μια στιγμή που οι ίδιοι δήλωναν απογοητευμένοι με την ως τότε συμμετοχή των ηθοποιών για το ρόλο του Dr. Gregory. Ο Hugh ζήτησε συγνώμη, καθώς εκείνο το διάστημα βρισκόταν στα γυρίσματα της ταινίας Flight of the Phoenix και δεν είχε τη δυνατότητα να παραβρεθεί στις ακροάσεις. Όταν ο σκηνοθέτης της σειράς, Bryan Singer, παρακολούθησε την κασέτα, κυριολεκτικά κόλλησε πάνω στην οθόνη για να παρατηρήσει λεπτομερώς το πρόσωπο του Hugh. Η αψεγάδιαστη αμερικανική προφορά του ηθοποιού έκανε τον Bryan να πει ότι είναι ένα παράδειγμα πραγματικού Αμερικάνου ηθοποιού, καθώς αγνοούσε την βρετανική του καταγωγή.\nΜπορεί κατά τη διάρκεια του δοκιμαστικού να μην μπορούσε να το φανταστεί, όμως ο πρωταγωνιστικός αυτός ρόλος του έδωσε μια θέση στο βιβλίο των ρεκόρ Γκίνες (2012), όπου φιγουράρει ως ο πιο προβεβλημένος τηλεοπτικός χαρακτήρας, αφού η σειρά προβλήθηκε σε 65 χώρες και ο αριθμός των θεατών που το παρακολούθησαν παγκοσμίως αγγίζει τα 85 εκατομμύρια. Παράλληλα ο Hugh είναι και ο πιο ακριβοπληρωμένος τηλεοπτικός ηθοποιός, με αμοιβή 700.000 δολάρια ανά επεισόδιο. Παρακολουθήστε λοιπόν, μια από τις πιο επιτυχημένες ακροάσεις ηθοποιού που έγιναν ποτέ!\n[VIDEO] – Το live action Beauty and the Beast έχει τρέιλερ


Από Δ. ΤΖ.\t 18:16 - 01/11/2019 Τελευταία Ενημέρωση 22:40 - 01/11/2019\nΟι συνεχείς αφίξεις μεταναστών, προσφύγων κ.λπ., έχουν αναδείξει το θέμα αυτό ως πρωτεύων στην πολιτική ατζέντα, αφού τόσο ο πρωθυπουργός όσο και τα κυβερνητικά στελέχη γνωρίζουν καλά ότι η διαχείρισή του μπορεί να γυρίσει μπούμερανγκ και να κρίνει κατά πολύ την πορεία της σημερινής κυβέρνησης.\nΤο φαινόμενο πλέον είναι ανεξέλεγκτο και η προσπάθεια που γίνεται από την πλευρά των κυβερνητικών παραγόντων είναι να συγκρατηθεί στο μέτρο του δυνατού ή έστω να γίνει μια ορθολογιστική διαχείριση. Με στόχο την ορθότερη διαχείρισή του, ορίστηκε και αρμόδιος συντονιστής υφυπουργός. Οι πληροφορίες αναφέρουν ότι κανένα πολιτικό εκλεγμένο πρόσωπο δεν επιθυμούσε να καταλάβει τη θέση αυτή, τουναντίον προέβαλαν σθεναρές αντιρρήσεις. Και αυτό γιατί όλοι γνωρίζουν ότι το συγκεκριμένο ζήτημα και η διαχείρισή του θα έχουν τεράστιο πολιτικό κόστος, πέραν του μέγιστου εθνικού προβλήματος που θα δημιουργηθεί.\nΌλοι αυτοί οι άνθρωποι θα προωθηθούν από τα νησιά στην ενδοχώρα και ήδη έχουμε τις πρώτες πολύ σοβαρές αντιδράσεις των τοπικών κοινωνιών. Γεγονός το οποίο προβληματίζει έντονα την κυβέρνηση. Ξεκινήσαμε από λιθοβολισμό, ακολούθησε βάψιμο τοίχων δημοσίων κτιρίων, υπήρξαν έντονες λογομαχίες σε Δημοτικά Συμβούλια και η συνέχεια είναι μπροστά μας.\nΙσοκατανομή σε διάφορες περιφέρειες\nΤο προσφυγικό-μεταναστευτικό έχει ιδιομορφίες και ιδιαιτερότητες και, επειδή επιδρούν και εξωτερικοί παράγοντες, είναι δύσκολα διαχειρίσιμο. Γιατί; Διότι δεν είναι εύκολο να αποτραπούν οι μεταναστευτικές ροές, από τα τουρκικά παράλια, προς τα ελληνικά νησιά του Αιγαίου. Λόγοι ανθρωπιστικοί, αλλά και Διεθνούς Δικαίου, καθιστούν την ανάσχεση των μεταναστευτικών ροών, από το ελληνικό Λιμενικό και τη FRONTEX, εξαιρετικά δύσκολη. Κυρίως, όμως, είναι εμφανής η αδυναμία της Ε.Ε. να διατυπώσει και να υλοποιήσει μια συνεκτική πολιτική καταμερισμού των προσφύγων στις χώρες της Ε.Ε.. Η αλληλεγγύη μεταξύ των Ευρωπαίων εταίρων, για το μεταναστευτικό, είναι ακόμη σε πολύ χαμηλά επίπεδα.\nΆμεσος στόχος της κυβέρνησης είναι η αποσυμφόρηση των νησιών του Αιγαίου, όπου η κατάσταση είναι πλέον οριακή, αν όχι και ανεξέλεγκτη.\nΟ ΥΦΕΘΑ Αλκ. Στεφανής ορίστηκε από τον πρωθυπουργό ως ο συντονιστής των αρμοδίων υπηρεσιών των υπουργείων ΠΡΟ.ΠΟ. και Μεταναστευτικής Πολιτικής και Εθνικής Άμυνας. Στόχος είναι, να φιλοξενηθούν οι πρόσφυγες και οι μετανάστες σε στρατόπεδα που είναι σε αχρηστία. Τα στρατόπεδα αυτά βρίσκονται κυρίως στη Βόρεια Ελλάδα.\nΗ απόφαση της κυβέρνησης σχεδιάζει την ισοκατανομή των προσφύγων στις διάφορες περιφέρειες, όπου όμως καταγράφονται αντιδράσεις από τις τοπικές κοινωνίες και από τους δήμους. Και το ερώτημα είναι τι θα γίνει μετά, δηλαδή αφού εγκατασταθούν οι πρόσφυγες και οι μετανάστες σε στρατόπεδα στην ενδοχώρα. Το κυβερνητικό σχέδιο προβλέπει κάποιοι να προωθηθούν σε χώρες της Ε.Ε., άλλοι να ενσωματωθούν στις τοπικές κοινωνίες και κάποιοι άλλοι να επαναπατριστούν. Και οι τρεις επιλογές έχουν εξαιρετικά μεγάλες δυσκολίες.\nΤο σημαντικότερο, όμως, είναι ότι επιχειρεί να ανατρέψει το κλίμα ανοχής που μέχρι τώρα περιέβαλλε το πρόβλημα. Με τον τρόπο αυτό σχεδιάζει να περάσει το μήνυμα στους ίδιους τους εδώ μετανάστες, σε όσους σχεδιάζουν να έλθουν, αλλά και στην Ευρωπαϊκή Ένωση, ότι η Ελλάδα δεν θα είναι πλέον ξέφραγο αμπέλι, όπως σε μεγάλο βαθμό ήταν. Όσοι εισέλθουν και δεν δικαιούνται άσυλο θα κρατούνται σε κλειστά προαναχωρησιακά κέντρα, μέχρι την απέλασή τους. Για τον σκοπό αυτό θα κατασκευαστούν αρκετά τέτοια κέντρα. Παράλληλα, όμως, η κυβέρνηση είναι αποφασισμένη να ασκήσει πιέσεις στην Ε.Ε., ώστε όλα τα κράτη-μέλη της να δεχτούν τον αριθμό προσφύγων και μεταναστών που τους αναλογεί. Ούτε αυτός ο στόχος είναι εύκολος…\nΠΛΗΡΟΦΟΡΙΕΣ ΑΝΑΦΕΡΟΥΝ ΟΤΙ ΚΑΝΕΝΑ ΠΟΛΙΤΙΚΟ ΕΚΛΕΓΜΕΝΟ ΠΡΟΣΩΠΟ ΔΕΝ ΕΠΙΘΥΜΟΥΣΕ ΝΑ ΑΝΑΛΑΒΕΙ ΤΗ ΘΕΣΗ ΤΟΥ ΑΡΜΟΔΙΟΥ ΣΥΝΤΟΝΙΣΤΗ ΥΦΥΠΟΥΡΓΟΥ ΣΤΟ ΘΕΜΑ ΤΟΥ ΜΕΤΑΝΑΣΤΕΥΤΙΚΟΥ\nΟι απαιτήσεις υπερβαίνουν τις δυνατότητες\nΤο ανησυχητικό είναι ότι καθημερινά έχουμε και νέες αφίξεις μεταναστών και προσφύγων, που κατά εκατοντάδες φτάνουν στη Λέσβο, στη Χίο, στη Σάμο, στη Σύμη, στο Καστελόριζο και σε άλλα νησιά του Αιγαίου.\nΤεράστιες προσπάθειες καταβάλλει ο κρατικός μηχανισμός, αλλά οι υποχρεώσεις και οι απαιτήσεις υπερβαίνουν κατά πολύ τις δυνατότητες που έχει. Σύμφωνα με επίσημα στοιχεία από το ΓΕΕΘΑ:\nΟι Ένοπλες Δυνάμεις έχουν αναλάβει τη λειτουργία 33 δομών φιλοξενίας προσφύγων. Σε αυτές διαμένουν 49.648 μετανάστες/πρόσφυγες, με δυνατότητα φιλοξενίας 30.255 ατόμων (οι δομές φιλοξενίας Λέσβου, Σάμου, Χίου, Λέρου, Κω και Έβρου) έχουν υπεράριθμους μετανάστες/πρόσφυγες κατά 19.393 άτομα. Επίσης οι τρεις κλάδοι των ΕΔ για τις 24 Οκτωβρίου 2019 ανέλαβαν το έργο της παροχής 32.640 μερίδων φαγητού! Τμήμα των αναγκών σίτισης στις δομές φιλοξενίας έχει αναληφθεί από έτερους φορείς με την καταβολή χρηματικού αντιτίμου (με τη μέθοδο προπληρωμένων καρτών) στους μετανάστες και πρόσφυγες. Για την υγειονομική κάλυψη διατίθεται ιατρικό και νοσηλευτικό προσωπικό από τους Κλάδους των ΕΔ.\nΑν δεν είχε εμπλακεί ενεργά ο στρατιωτικός μηχανισμός στην αντιμετώπιση του προβλήματος, διαχείρισης και φιλοξενίας των μεταναστών και προσφύγων, θα είχε καταρρεύσει το σύστημα. Και οι συνέπειες θα ήταν εξαιρετικά δυσάρεστες…\nΥπολογίζεται ότι άλλοι τόσοι φιλοξενούνται σε άλλες δομές, εκτός των δομών φιλοξενίας των Ε.Δ. (Δήμοι, ΜΚΟ και άλλοι κρατικοί φορείς). Το κόστος φιλοξενίας, που περιλαμβάνει 3 γεύματα ημερησίως και ιατροφαρμακευτική περίθαλψη, καλύπτεται κατά μεγάλο ποσοστό από την Ε.Ε. Είναι το συγχρηματοδοτούμενο Πρόγραμμα από το Ταμείο Ασύλου, Μετανάστευσης και Ένταξης της Ευρωπαϊκής Ένωσης.\nΜετανάστεςΝέα ΔημοκρατίαΠροσφυγική Κρίση\nΜήνυμα σε Πρίγιοβιτς: «Πλήρωσε για να φύγεις»


Τα καλύτερα instrumental | Bouquet of dreams\n…you told me everything by saying nothing\n(In a manner of speaking-Tuxedomoon)\nΜε έναν στίχο ενός εκ των συγκλονιστικότερων τραγουδιών ever (αναζητείστε και την ανατριχιαστική διασκευή του Martin Gore από το πρώτο «Counterfeit» ep) ξεκινάμε αυτό το αρθράκι. Ένας στίxος που ίσως λέει πολύ περισσότερα από τις δικές μου φλυαρίες…\nInstrumental music λοιπόν… Δεν μιλάμε για ένα ακόμη είδος μουσικής όπως το εννοεί τουλάχιστον η πατροπαράδοτη αντίληψη. Μιλάμε ουσιαστικά για την ίδια την μουσική, στην πυρηνική, άμεση, «καθαρή» μορφή της! Δηλαδή γι’ αυτήν την μουσική που δεν καταφεύγει στην επικουρία του λόγου για να συγκινήσει! Για την μουσική που κινεί την συνείδηση του ακροατή όχι για να ταυτιστεί μαζί της και να της επιβάλει μια σκέψη, ένα όνειρο, ένα μήνυμα, αλλά για να δημιουργήσει. Μοιάζει με μια φόρμα που περιμένει το περιεχόμενο της, περιεχόμενο που θα δώσει ο ίδιος ο ακροατής και θα την γεμίσει με τα δικά του όνειρα… Συχνά και ερήμην των ιδεών ή των συναισθημάτων του συνθέτη! Και αυτή είναι και η μεγάλη της γοητεία… Και γι’ αυτό άλλωστε ένα οργανικό κομμάτι κάθε φορά ακούγεται διαφορετικό ανάλογα με την συναισθηματική οπτική του ακροατή.\nΙστορικά πιστεύω ότι η μουσική ξεκίνησε να έχει λόγια όταν μπήκαν χρησιμοθηρικοί σκοποί και ανάγκες. Η ανάγκη μετάδοσης (ή και επιβολής αρκετές φορές!) μηνυμάτων είτε προς το θείο (θρησκευτικοί ύμνοι) είτε προς κοινωνικές ομάδες (πολιτικό τραγούδι) είτε προς το άλλο φύλο (ερωτικό τραγούδι). Και αυτό το γεγονός οδήγησε στην άρρηκτη σύνδεση της μορφής με το περιεχόμενο («ιδιοτέλεια της τέχνης»)… Ουφφ, πολύ μακριά το πήγαμε όμως…. ας επιστρέψουμε!\nΓενικά η instrumental μουσική δεν έχει ευτυχήσει να αγγίξει ευρύτερα ακροατήρια (και αυτό ισχύει για όλα τα είδη μουσικής). Αν εξαιρέσει κανείς είδη όπως η jazz ή η electronica που ούτως ή άλλως απευθύνονται σε ένα περιθωριακό κοινό, η παρουσία ενός instrumental σε έναν δίσκο συνήθως παίζει τον ρόλο γεμίσματος ή διαλείμματος.\nΕιδικά στην χώρα μας αν εξαιρέσει κανείς το «Χαμόγελο της Τζοκόντας» του Χατζιδάκι και το «Ζεϊμπέκικο της Ευδοκίας» του άλλου μεγάλου Μάνου, δεν μπορώ να θυμηθώ άλλα οργανικά κομμάτια που να είχαν κάποια ευρύτερη απήχηση στο ελληνικό κοινό. Δεν είναι δύσκολο να εξηγηθεί το φαινόμενο: γενικά επικρατεί μια αντίληψη της μουσικής ακρόασης πιο πολύ διασκεδαστικής παρά ηδονικής (ηδονικής όχι με την σύγχρονη εκχυδαϊσμένη χρήση της λέξης αλλά με την γνήσια επικούρεια). Απ’ την μια μεριά η μουσική έχει ταυτιστεί με την άνοδο στα τραπέζια (απολαυστικό μεν αν πρόκειται για μινιφορούσες νεάνιδες, αλλά αυτό δεν έχει καμιά σχέση με μουσική!!) με τον χορό, το «ξέδωμα», το head banging («η δικτατορία του lifestyle» και του «περνάω καλά»). Η instrumental απ’ την πλευρά της, είναι μουσική κατά βάση μοναχική… Και σε μια εποχή που η μοναξιά αν δεν αποτελεί ένα είδος κοινωνικού στίγματος τουλάχιστον φοβίζει και απωθεί, αναμενόμενο είναι να μην συγκινεί τα μαζικά ακροατήρια (αν είναι βέβαια να συγκινεί τα ακροατήρια όπως συνέβη με τους Godspeed και την αθηναϊκή τους συναυλία που μάζεψε διάφορους τυχάρπαστους που κατάφεραν να χαλάσουν την βραδιά με την «γηπεδική» στάση τους, καλύτερα να λείπει το βύσσινο!!)\nΑπό την άλλη όχθη έχουμε την βαθιά (μέχρι ασφυξίας!) καταθλιπτική αμπελοφιλοσοφία του «έντεχνου» («η δικτατορία του στίχου») Πολλές φορές μπορώ να πω ότι οι «ψαγμένοι» ποιητικοί στίχοι αποτελούν το άλλοθι μιας όχι και τόσο ψαγμένης, ανέμπνευστης μουσικής! Πόσοι και πόσοι ατάλαντοι επίδοξοι καλλιτέχνες δεν κρύφτηκαν πίσω από κάποιο βαρύ όνομα στους στίχους! Μην νομιστεί όμως ότι υποτιμώ ή ότι απαξιώνω την σημασία των στίχων και της φωνής σε ένα μουσικό δημιούργημα (ίσα ίσα!!), αλλά τελικά δεν αποτελούν τίποτα παραπάνω από δύο ακόμη όργανα!! Το ιδανικό είναι μια ισορροπία όλων των συστατικών. Πάντως σίγουρα προτιμώ ένα κομμάτι με άθλιους στίχους και θεϊκή μουσική παρά το αντίθετο. Εν τέλει εάν ήθελα υψηλή ποίηση θα έπαιρνα μια ποιητική συλλογή από το βιβλιοπωλείο (η οποία άλλωστε κοστίζει και λιγότερο!).\nΗ instrumental μουσική απαξιώνεται δε ακόμη πιο πολύ από την χρήση που της επιφυλάσσεται. Μουσική για χαλάρωση, για διαλογισμό (ο new age χυλός), μουσική για supermarket, ασανσέρ, εστιατόρια, ενώ έχει λύσει και τα χέρια παραγωγών, διαφημιστών και γενικότερα όσων ψάχνουν για μουσικά … «χαλιά»! Για να μην μιλήσω (που ήδη μιλάω δηλαδή) και για την αντιμετώπιση της από τους μουσικογραφιάδες που εύκολα την χαρακτηρίζουν ως δύσκολη ή ως εγκεφαλική (όροι που έχουν περάσει ως αρνητικοί)!! Προφανώς οι προτιμήσεις των φωστήρων αυτών κινούνται αντιθετικά στον χώρο της ανεγκέφαλης μουσικής, η οποία άλλωστε και με την δική τους υποστήριξη έχει κατακλύσει το σύμπαν και όλα ανεξαιρέτως τα μουσικά είδη…\nΤέλος όμως η γκρίνια! Now, it’s showtime.. H ώρα της λίστας! Και τώρα νιώ8ω λίγο σαν τον προπονητή της Ρεάλ που πρέπει να βγάλει ενδεκάδα! Και αποκλείω από την λίστα μου τα καθαρόαιμα ηλεκτρονικά γιατί τότε θα αισθανόμουν σαν εκλέκτορας της Μικτής Κόσμου!! Ας αφήσουμε λοιπόν την φαντασία να ξεφύγει από τα συρματοπλέγματα των στίχων… Πάμε!\n1. Felt – Τι να πρωτοδιαλέξω από τα μαγευτικά κιθαριστικά κομψοτεχνήματα τους; Το «Red Indians» το «Evergreen dazed» ή το «Textile runch»; Ακούγοντας τα πάλι, θυμήθηκα μια δήλωση του μεγάλου Karl Bartos (Kraftwerk) που έλεγε περίπου ότι «τα πάντα έχουν πια παιχεί από τις χορδές της κιθάρας» -και μπορεί κατά βάθος να συμφωνώ- αλλά τέτοια κομμάτια με κάνουν να αμφιβάλλω!\n2. Mike Oldfield – Ommadawn\nΑυτός κι αν είναι χαμαιλέοντας! Ξεπήδησε από το Jurassic Park του progressive, πέρασε σε χαριτωμένα ποπάκια απόλυτα συνδεδεμένα πια με τα 80s («Το France» κλπ κλπ) και από κεί και έπειτα προσπαθεί να πουλήσει το «Tubular bells» σε κάθε δυνατή εκδοχή του. Είχε όμως ήδη πατήσει τις κορυφές της έμπνευσης του από το 1975…\n3. David Bowie – Για άλλη μια φορά στον ρόλο του Σολομώντα… Ο David επηρεασμένος από τις κακές παρέες (βλ. Eno) μαθαίνει να παίζει με τους ήχους της νέας εποχής. Να διαλέξω τώρα το doom electro (μου κατοχυρώνεται η εφεύρεση του όρου;;) «Sense of doubt» ή το υποχθόνιο «Νeukoln»;\nΤα εξυπνότερα riff-άκια που βγήκαν από ηλεκτρική κιθάρα τα τελευταία 20 χρόνια!. Το group που κάθε LP του γεννούσε άλλα group (κάτι σαν τους Velvets ένα πράμα!).\n5. Coil – His body was a playground for the nazi elite\nΝοσηρό, θολό, επιβλητικά εκφοβιστικό… Μόνο για τολμηρούς…\n6. Tuxedomoon – Music No 2\n«Μα είναι Tuxedomoon αυτό;» Και όμως! Οι τύποι έπαιξαν τα πάντα από καθαρόαιμο new wave, punk, art rock, ethnique… Εδώ λίγο απέχουν από την κλασική μουσική δωματίου!\n7. Residents – Rest Aria\nΤο πιο «ευάκουστο» κομμάτι από εκείνο το απίστευτο «Meet the Residents» με την μπητλική παρωδία στο εξώφυλλο, ήταν ένα μεταλλαγμένο κλασικότροπο κομμάτι. Και που να δεις τι σου είχαν για μετά…\n8. Tortoise – I set my face to the hillside\nΧιλιάδες εικόνες, ούτε μία λέξη… Το post-rock στις καλύτερες του στιγμές… Τα παιδιά που παίζουν, ένα αστικό τοπίο, μια γκρίζα μέρα, μια λεωφόρος που κυλάει αδιάφορη…\nΌχι, δεν ήταν λαχανο-ροκ (ακριβής μετάφραση του kraut-rock!). Ήταν κάτι πολύ ευρύτερο! Και για μένα ήταν πολύ πιο σημαντικοί για την μετέπειτα μουσική από τον Eno -από τον οποίο και προηγήθηκαν. Ξέρετε άλλωστε πολλούς που να θεωρούνται πρωτοπόροι σε μουσικά είδη τόσο αντιθετικά όσο η electronica και το punk;\n10. Massive Attack –Heat miser\nΤο πιανάκι του Craig Armstrong δίνει άλλο χρώμα στις κρύες μοναχικές νύχτες…\n11. Dead Can Dance – Saltαrello\nΤο έξοχο ντουέτο από την Αυστραλία στο πέρασμα από τους dark βυθούς στις έθνικ αναζητήσεις, σταματά στον Μεσαίωνα και στην Αναγέννηση χαρίζοντας μια δεύτερη ζωή σε ένα παραδοσιακό κομμάτι του 14ου αιώνα.\nΜπορώ να έχω και πάγκο με αναπληρωματικούς;;; Και τι πάγκος θα είναι αυτός!! Με το τραχύ «Incubation» των Joy Division, το ταξιδιάρικο «Mirage» του Jean Luc Ponty, το «αυτό το ξέρω, αλλά ποιανού είναι;;» Struggle for pleasure του Wim Mertens, την κιθαριστική ambient των Durutti Column (αγαπημένοι και λόγω ονόματος-Viva la FAI!!), το τεμπέλικο «Frontera» των Calexico, την επιτομή του new wave στο «Theme from big cities» των Simple Minds -πολύ πριν μαζικοποιηθούν-, το jazz-pop «Music for a found harmonium» των Penguin Cafe Orchestra, το surf αρχέτυπο «Pipeline» των Chantays, το «Down for you is up» των Libido Blume….\nJohn Cage – 4’33» Γιατί ενίοτε το κορυφαίο, πιο δυναμικό και συναισθηματικό όργανο είναι η σιωπή!! Για τους αγνοούντες, πρόκειται για ένα κομμάτι του avant guard αυτού συνθέτη όπου απλώς δεν …ακούγεται τίποτα για 4 λεπτά και 33 δευτερόλεπτα. Ακόμη πιο ενδιαφέρον είναι ότι το κομμάτι παίχτηκε πρώτη φορά …live με τον συνθέτη καθισμένο απλώς μπροστά στο πιάνο!!! Και ήταν 1952…\nGodspeed You Black Emperor – Όλο το «Levez vos skinny fists like antennas to heaven». Just let the music speak…\nΜάνος Χατζιδάκις – «Το χαμόγελο της Τζοκόντας». Χωρίς λόγια…\nBy antonx, on 22 Σεπτεμβρίου, 2010 at 10:04 πμ, under 1. Αφιερώματα. Χωρίς σχόλια\n« Party Mic 2010\nStories behind the looking glass Vol. 1 – Stalingrad »


Μοιρασιά στο «διπλό» - Onsports.gr\nΣοφία Λυσιόβα\t27 Μαρτίου 2011, 21:55\nΜοιρασιά στο «διπλό»\nΕυκαιρία να… ξεμουδιάσουν είχαν οι παίκτες του Αστέρα Τρίπολης την Κυριακή, με τον Παύλο Δερμιτζάκη να τους μοιράζει σε δύο ομάδες και να παίζουν «διπλό».\nΓια να συμπληρωθούν οι δύο ενδεκάδες με αλλαγές, επιστρατεύτηκαν οι Πετρούσης, Διαμαντάκος, Σκόνδρας, Κουρμπέλης και Σαραντόπουλος από την ομάδα Νέων, αφήνοντας πολύ καλές εντυπώσεις. Αντίθετα, δεν αγωνίστηκαν οι τραυματίες Πουλίδο, Καρέρα, Αργυρόπουλος, Ορόθκο και Κρις, όπως και ο Φορτούνης που έχει υποχρεώσεις με την Εθνική Ελπίδων.\nΟι «κίτρινοι» αναδείχτηκαν ισόπαλοι 1-1 με τους «γαλάζιους» σε ένα αρκετά καλό παιχνίδι. Οι «φαλάζιοι» προηγήθηκαν στο 9’ με σουτ του Ροτζέριο από το ύψος της μεγάλης περιοχής, για να ισοφαρίσουν οι «κίτρινοι» στο 65’ με κοντινό πλασέ του Αρσενίεβιτς. Ο Ροτζέριο είχε και δοκάρι σε απευθείας εκτέλεση φάουλ στο 41’.\nΓΑΛΑΖΙΟΙ: Αναστασόπουλος, Ρούμπιλ, Πιπίνης, Μπαρτολίνι, Κουρμπέλης, Μπαστία, Κερ, Τσαμπούρης, Ουντότζι, Ροτζέριο (67’ Σαραντόπουλος), Ματούσιακ.


Parish Church of St. John (Rapperswil, Ελβετία) - Κριτικές\nParish Church of St. John: Εστιατόρια στην περιοχή\nΔραστηριότητες κοντά σε: Parish Church of St. John\nParish Church of St. John, Rapperswil - Κριτικές\nΝο 5 από 15 δραστηριότητες - Rapperswil\nΜια υπέροχη ανταμοιβή μετά το "ανόδου" πάνω στο λόφο. Ένα υπέροχο σκηνικό, μια υπέροχη ατμόσφαιρα και ένα ιδιαίτερα κομψό σχεδιασμό.\nΈριξα μια ματιά στην όμορφη εκκλησία με την υπέροχη όργανο, τη δομή και έργα τέχνης. Το καλύτερα διαφυλαγμένο μυστικό το εκκλησάκι στο πίσω μέρος μέχρι το λόφο. Μικρό αλλά ακόμη και καλύτεροι.\nΤην Κυριακή το απόγευμα γαλήνη\nΟ ναός ήταν ανοιχτή, αδειάστε το και ειρηνική την Κυριακή το απόγευμα. Υπάρχουν όμορφα διακοσμημένα βωμοί και ένα πολύ ευπρόσδεκτο αναθηματικά Candal stand. Η οροφή είναι διακοσμημένο και τον άμβωνα είναι εντυπωσιακή. Είναι μια όμορφη εκκλησία.\nΩραία εκκλησία που βρίσκεται πίσω από Schloss Rapperswil\nΚατά την είσοδο στην εκκλησία, υπάρχουν ενημερωτικά φυλλάδια (Γερμανική) που εξηγεί την ιστορία του ναού και τη γύρω περιοχή. Υπάρχει ένα μεγάλο καθιστικό για την κοινότητα, μεγάλο βωμό και δύο βωμοί ένα από τα οποία έχει ένα άγαλμα του τον πολιτισμό άγαλμα της Παναγίας. Υπάρχουν...διακοσμήσεις κατά μήκος των τοίχων και στο πίσω μέρος της εκκλησίας είναι ένα ωραίο σωλήνα όργανο. Η ζωγραφική στο πλάι βωμοί μαζί με τα πολλά παράθυρα κατά μήκος του κτιρίου προσφέρει πολλά φωτισμού που ακτινοβολεί πάνω από το βωμό και ολόκληρη η εκκλησία. Υπάρχει ένα ωραίο πολυέλαιο στη μέση της εκκλησίας και μπροστά στο βωμό. Θα ήθελα να προτείνω να δούμε μαζί με το Schloss Rapperswil, ο πολωνός Museum και το μικρό εκκλησάκι (Liebfrauenkapelle) που βρίσκεται δίπλα στο ξενοδοχείο.Περισσότερα\nΔείτε και τα 3 κοντινά ξενοδοχείαΔείτε και τα 63 κοντινά εστιατόριαΔείτε και τα 21 κοντινά αξιοθέατα\nΛάβετε γρήγορα απαντήσεις από το προσωπικό του Parish Church of St. John και από προηγούμενους επισκέπτες.


Το Novasports σκιαγραφεί τον Τσιμίκα στο Skysports (video) | Novasports\nΤο Novasports σκιαγραφεί τον Τσιμίκα στο Skysports (video)\n12/08/2020 - 06:00\nΒασίλης ΚωνσταντόπουλοςΚώστας ΤσιμίκαςΛίβερπουλΟλυμπιακός LiverpoolΟλυμπιακός\nTo αγγλικό τηλεοπτικό δίκτυο Skysports εμπιστεύτηκε τη γνώμη του Novasports.gr, για να γνωρίσει καλύτερα τον Κώστα Τσιμίκα.\nΟ Κώστας Τσιμίκας προκάλεσε τη μεταγραφική “έκρηξη” του καλοκαιριού, με τη μεταπήδηση του από τον Ολυμπιακό στη Λίβερπουλ. Ο αριστεροπόδαρος αμυντικός ο οποίος προέρχεται από τις ακαδημίες του Ολυμπιακού, θα φορά πλέον τη φανέλα της Λίβερπουλ και οι “κόκκινοι” υποδέχτηκαν θερμά το νέο μέλος του ρόστερ.\nΣε ό,τι αφορά τους οπαδούς της ομάδας, υπάρχει μεγάλη “δίψα” για να μάθουν ποιος είναι ο Κώστας Τσιμίκας και τι μπορεί να προσφέρει στους πρωταθλητές Αγγλίας, πολύ πριν τον δουν να αγωνίζεται με την ιστορική φανέλα της ομάδας του Μερσεισάιντ.\nΔΕΙΤΕ ΕΠΙΣΗΣ – Η απίθανη πορεία του Τσιμίκα από τον Πειραιά στο Λίβερπουλ σε video!\nΤο αγγλικό δίκτυο “Skysports” προτίμησε το novasports.gr και τα κανάλια Novasports, τα οποία βρίσκονται πιο κοντά από κάθε άλλο μέσο στο ελληνικό ποδόσφαιρο, για μια περιγραφή του Κώστα Τσιμίκα. Από πλευράς Skysports εξέφρασαν ενδιαφέρον για το στιλ παιχνιδιού του 24χρονου διεθνούς αμυντικού, για τις συνήθειες του, για το αν ο Ολυμπιακός ήταν έτοιμος να τον πουλήσει και για τον τρόπο με τον οποίο οι φίλοι των Πειραιωτών υποδέχτηκαν τη μεταγραφή.\nΔείτε στο video απόσπασμα της συνέντευξης που παραχώρησε ο Βασίλης Κωνσταντόπουλος στο Skysports!


http Displaying items by tag: Α΄ ΚΑΤΗΓΟΡΙΑ\nSunday, 10 February 2019 14:41\nΑ΄ ΕΠΣΚ: Τρίποντα για Ορφέα και Θεαγένη, λευκή ισοπαλία στη Ν. Καρβάλη\nΟ Θεαγένης κατέκτησε πολύτιμο «διπλό» στο ντέρμπι παραμονής με τον ΜΑ Φιλίππων στο εξ αναβολής παιχνίδι της 11ης αγωνιστικής της Α΄ κατηγορίας. Τεσσάρα για τον Ορφέα Ελευθερούπολης, λευκή ισοπαλία στη Νέα Καρβάλη. Αναλυτικά:\nSunday, 07 October 2018 18:15\nΑ΄ κατηγορία ΕΠΣΚ: Μόνος πρώτος ο Ορφέας, δύο αναβολές\nΟ Ορφέας Ελευθερούπολης είναι μόνος στην κορυφή της Α΄ κατηγορίας μετά την 4η αγωνιστική όμως ο Βύρωνας Καβάλας έχει αγώνα λιγότερο λόγω αναβολής του αγώνα στα Λιμενάρια. Πρώτη νίκη για την ΑΕΚ, «διπλό» για τον Άρη Πηγών, ισοπαλίες σε Φιλίππους και Πλατανότοπο. Αναβλήθηκε επίσης το παιχνίδι Κεραυνός Κρηνίδων-Θεαγένης. Αναλυτικά:\nSaturday, 06 October 2018 14:24\nΕΠΣ ΚΑΒΑΛΑΣ: Αναβολή σε Κρηνίδες και Λιμενάρια λόγω πένθους\nΤο παιχνίδι Κεραυνός Κρηνίδων-Θεαγένης αναβλήθηκε μετά από αίτημα της διοίκησης γηπεδούχων καθώς σήμερα σκοτώθηκε 48χρονος φίλαθλος του Κεραυνού, υπό αδιευκρίνιστες συνθήκες ενώ ήταν στο κυνήγι με φίλους του.


Online stalking: ένα λάθος στο οποίο υποκύπτεις | Newsfilter\nHome Τεχνολογία Internet Online stalking: ένα λάθος στο οποίο υποκύπτεις\nPosted By: Δήμητρα Κουκουρινούon: 30 Ιουλίου, 2015 In: InternetNo Comments\nΑκόμα και ο πιο διακριτικός υποκύπτει σε αυτό. Είναι τόσο εύκολο να το κάνει, αρκεί να ρίξει μια ματιά στο προφίλ του άλλου και αυτομάτως αυτό του δίνει όλες τις πληροφορίες που χρειάζεται στο πιάτο. Δεν χρειάζεται να κουραστεί, δεν χρειάζεται να βάλει κάποιον να ψαρέψει το θύμα ή στην έσχατη λύση να το χακέψει. Τι γίνεται όμως όταν αυτή η κατάσταση ξεφεύγει; Τι συμβαίνει όταν το online stalking γίνεται καθημερινή συνήθεια που σε βάζει αυτομάτως στη διαδικασία να ψαχουλεύεις ακόμα και λογαριασμούς όπως το instagram, το tumblr ή ακόμα και το pinterest; Μήπως ήρθε η ώρα να ζητήσεις βοήθεια; Μήπως δεν είναι αργά ακόμα για να αλλάξεις τρόπο σκέψης;\nΑς πάρουμε όμως τα πράγματα από την αρχή και ας δούμε τους λόγους για τους οποίους αποκτάς αυτή την κακιά συνήθεια. Ο βασικός λόγος είναι ότι θέλεις να μάθεις πληροφορίες για κάποιο άτομο που σε ενδιαφέρει. Ίσως να είναι κάποιο άτομο που ονειρεύεσαι για μελλοντικό σου σύντροφο και θέλεις να μάθεις περισσότερα γι’ αυτόν, πριν τον γνωρίζεις. Όπως για παράδειγμα θέλεις να μάθεις αν είναι ελεύθερος/η, τι ζώδιο είναι ή τι ενδιαφέροντα έχει για να τον προσεγγίσεις. Επίσης, μπορεί να έχεις ήδη κάποιον σύντροφο και να θες να μάθεις ποιους ή ποιες ακολουθεί και κάπου εδώ κλονίζεται η εμπιστοσύνη και κυριαρχεί η ζήλια. Φυσικά, μην ξεχνάμε και τους πρώην γιατί ναι υπάρχουν άτομα που κοιτούν κάθε τρεις και λίγο τα προφίλ των πρώην τους.\nΕκτός όμως από το θέμα “σύντροφος” η κατασκοπεία μπορεί να συμπεριλάβει και φίλους ή ακόμα και εχθρούς. Με αυτό τον τρόπο ανακαλύπτεις ποιος βγήκε με ποιον, γιατί βγήκε, πότε βγήκε, τι διάθεση είχαν, αν βγήκαν κρυφά από εσένα ή ποιοι περνούν καλά και με ποιους. Όλα αυτά είναι κάπως υπερβολικά αλλά συμβαίνουν στην πραγματικότητα. Μπορεί να συμβούν στον καθένα μας και να μην το καταλάβει. Απλά σε ορισμένες περιπτώσεις ξεφεύγουν κάπως άσχημα τα πράγματα.\nΕδώ δεν μιλάμε για παραβίαση προσωπικού χώρου αλλά για μια αρρώστια. Χωρίς να το θες οδήγησε σε συνθήκες που σε κάνουν να καταδιώκεις τον άλλον και να τρελαίνεσαι με αυτό. Από ένα απλό τσεκάρισμα για να μάθεις κάποια νέα του μπορεί να σε κάνει να σκέφτεσαι σενάρια και ιστορίες, επηρεάζοντας σοβαρά την κρίση σου και την ψυχική σου υγεία. Κι αυτό γιατί δεν σε βοηθάει να κερδίσεις κάτι και μόνο πόνο σου προκαλεί. Άρα λοιπόν, η καθημερινής βάσης παρακολούθηση ατόμων που μισείς ή αγαπάς δεν οδηγεί πουθενά.\nΉ μάλλον οδηγεί κάπου κι αυτό το κάπου λέγεται παράνοια. Τρελαίνεσαι, εθίζεσαι, κλαις, χτυπιέσαι και δεν κερδίζεις τίποτα ουσιαστικό, μόνο τρέλα. Γι’ αυτό, όταν βλέπεις ότι ξεφεύγεις κλείσε όλες τις συσκευές, ξέχασε τους πρώην-εν ανάγκη μπλόκαρέ τους-, εμπιστεύσου τους νυν και αν ονειρεύεσαι κάποιον μίλησέ του. Μη φοβάσαι και μη μένεις σε ότι αναγράφεται σε ένα προφίλ. Βγάζεις συμπεράσματα από κάποια likes και μηνύματα και δεν κάνεις τίποτα για να δείξεις σε κάποιον ότι ενδιαφέρεσαι και δεν σου αξίζει να κάθεσαι απλά και να χαζεύεις τις φωτογραφίες που ανεβάζει. Μπορείς να ζήσεις και χωρίς την κατασκοπεία και τότε μπορείς σίγουρα να κερδίσεις κι εσύ λίγο θαυμασμό και ενδιαφέρον με τον τρόπο σου.\nTags: online stalkingκακιά συνήθειαπαρακολούθησηπροφίλ